Βιταμινες και συστατικα | Τα super food του χειμώνα – LIVIOON SHOP – ΠΡΟΙΟΝΤΑ ΟΜΟΡΦΙΑΣ ΚΑΙ ΝΕΑ ΓΙΑ ΤΗΝ ΓΥΝΑΙΚΑ\nΒιταμινες και συστατικα | Τα super food του χειμώνα\nΔείτε παρακάτω τις καλύτερες και πιο θρεπτικές τροφές που μπορείτε να βάλετε στα γεύματά σας τους χειμερινούς μήνες.\nΕίναι πλούσιο σε βιταμίνες (K. C, E, φυλλικό οξύ, παντοθενικό οξύ, B6), μέταλλα (χαλκό, κάλιο, μαγγάνιο), φυτικές ίνες και αντιοξειδωτικές ουσίες. Ο χυμός του έχει 2- 3 φορές περισσότερη αντιοξειδωτική δράση από ό,τι το κόκκινο κρασί ή το πράσινο τσάι. Λόγω της αντιοξειδωτικής του δράσης δρα έναντι των ελεύθερων ριζών, μειώνει το οξειδωτικό στρες και την υπεροξείδωση των λιπιδίων. Έτσι, συμβάλλει έναντι των καρδιαγγειακών παθήσεων, της δημιουργίας αθηρωματικής πλάκας και της γήρανσης του δέρματος.\nΔιαβάστε περισσότερα για το ρόδι εδώ.\nΠέρα από άκρως οικονομικές, οι πατάτες είναι ένας διατροφικός θησαυρός. Περιέχουν βιταμίνες C και Β6, που είναι απαραίτητες για γερό ανοσοποιητικό, και φολικό οξύ. Οι πατάτες με έντονα κίτρινη σάρκα περιέχουν κυρίως λουτεΐνη, β-καροτένιο, ζεαξανθίνη και βιολαξανθίνη, ουσίες οι οποίες είναι ευεργετικές για την ανθρώπινη όραση.\nΕξαιρετική επιλογή για όσους γυμνάζονται αλλά και για όσους αντιμετωπίζουν προβλήματα με την καρδιά τους, καθώς βοηθάει στην επέκταση των αιμοφόρων αγγείων, βελτιώνοντας την κυκλοφορία του αίματος. Το παντζάρι είναι γεμάτο με βιταμίνες του συμπλέγματος Β, σίδηρο, μαγγάνιο, χαλκό, μαγνήσιο και κάλιο.\nΔιαβάστε περισσότερα για τα παντζάρια εδώ.\nΘα σας κάνει να ξεχάσετε… το κρύωμα. Περιέχει β-καροτένιο, λυκοπένιο, ζεαξανθίνη και κρυπτοξανθίνη, ουσίες με ισχυρή αντιοξειδωτική δράση ενάντια στις ελεύθερες ρίζες, που είναι υπεύθυνες για μεγάλο αριθμό ασθενειών. Επιπλέον, η υψηλή περικετικότητά του σε βιταμίνη C θωρακίζει τον οργανισμό από το κρυολόγημα του χειμώνα, ενώ οι φυτικές ίνες που έχει σε σημαντική ποσότητα συμβάλουν στην ομαλή λειτουργία του γαστρεντερικού.\nΠεριέχει μεγάλες ποσότητες φυτικών ινών, τις οποίες προσλαμβάνουμε είτε τρώγοντας την κολοκύθα, είτε τους σπόρους της, που περιέχουν επίσης καλά για την υγεία μας λιπαρά, με αποτέλεσμα να είναι από τους καλύτερους συμμάχους της καρδιάς μας. Επιπλέον, είναι πλούσια σε βιταμίνη Α, η οποία προστατεύει την υγεία των ματιών μας, του δέρματος αλλά και των οστών και των δοντιών. Τέλος, χάρη στην ουσια τρυπτοφάνη, μας βοηθάει να κοιμόμαστε καλύτερα.\nΔείτε πώς θα την εντάξετε στη διατροφή σας εδώ.\nΠορτοκάλι, λεμόνι, μανταρίνι, γκρέιπφρουτ, λάιμ… Τα αγαπημένα μας εσπεριδοειδή πέρα από υπέροχη γεύση αποτελούν σημαντικό «σύμμαχο» της υγείας μας, καθώς περιέχουν ορισμένες ενώσεις που ονομάζονται φλαβονοειδή, οι οποίες έχουν αντικαρκινικές ιδιότητες. Είναι επίσης πλούσια σε βιταμίνη C, αλλά και φυλλικό οξύ και κάλιο.


emotional collective\n20 Ιουνίου – 20 Ιουλίου 2013\nΗ Γκαλερί Cube στα πλαίσια της Fresh Art, φιλοξενεί την εικαστική συνομιλία των Αντωνία Γρίβα και Κωνσταντίνου Πάτσιου στη διατομική έκθεση “emotional collective ”.\nΗ Ήρα – Παρασκευή Παπαποστόλου, Ιστορικός και Κρητικός Τέχνης, γράφει: “ Είναι γεγονός ότι το συναίσθημα είναι ιδιαίτερο χαρακτηριστικό στοιχείο της ψυχικής μας ζωής και ασκεί μεγάλη επίδραση σε όλες μας τις εκδηλώσεις. Πολλές φορές μάλιστα επιβάλλεται και στη λογική μας ή στις ιδέες μας. Φόβος, αγάπη, μίσος, θυμός, ευτυχία, δυστυχία, είναι μερικά από τα πιο καθημερινά συναισθήματα στη... ζωή μας. Τί είναι όμως το συναίσθημα στην περίπτωση της Αντωνίας Γρίβα και του Κωνσταντίνου Πάτσιου; Τί είναι αυτή η ευάρεστη ή δυσάρεστη ψυχική κατάσταση; Αυτό το αποτέλεσμα κάποιου γεγονότος ή κάποιας εμπειρίας; Και πως εκφράζεται με χρώμα;\nH προσωπική φιγούρα της Αντωνίας Γρίβα, που είναι και αυτή που χαρακτηρίζει τη δουλειά της, άλλοτε ωραιοποιείται άλλοτε παραμορφώνεται άλοτε μένει ως έχει. Οι εκφράσεις της αλλάζουν ανάλογα με τη διάθεση της καλλιτέχνιδας για να εκφράσουν και από ένα διαφορετικό συναίσθημα. Πότε με έναν κόμπο στο λαιμό, πότε ουρλιάζοντας, πότε με συναισθήματα που γεννά η μουσική, η φιγούρα της αλλάζει στάσεις και εκφράσεις. Το σχέδιο παίζει καθοριστικό ρόλο στη σύνθεση των έργων της. Με την ανθρωποκεντρική ζωγραφική της αποδίδει ανθρώπους άλλοτε με ρομαντική διάθεση και ευαισθησία και άλλοτε με αληθοφάνεια.\nΟ Κωνσταντίνος Πάτσιος χρησιμοποιεί πιο αινιγματικές μορφές σε μια ζωγραφική που προστίθεται σε ready-made στοιχεία. Κολλάζ και σχέδιο, εξπρεσιονιστικά, σουρρεαλιστικά και εννοιολογικά στοιχεία ενώνονται για να διαμορφώσουν τη δική του αφήγηση. Από τη δουλειά του δεν λείπει το χιούμορ και η ειρωνία, σε μια ζωγραφική περισσότερο ενστικτώδη, αλλά εξίσου ανθρωποκεντρική με της Αντωνίας Γρίβα. Όσο για το συναίσθημα στο έργο του, βγαίνει κυρίως από τα έντονα χρώματα και το καθαρό σχέδιο.\nΣε ισότιμη συνεργατική βάση, οι δύο καλλιτέχνες κάνουν ουσιαστικά ένα διάλογο με θέμα τους τα ανθρώπινα συναισθήματα: από εκεί και ο τίτλος Emotional Collective. Με διαφορετικά υλικά ο καθένας θέλουν να εκφράσουν το γεγονός ότι όλα τα συναισθήματα έχουν την ίδια βαρύτητα. Πιο ήρεμη στην έκφρασή της η Αντωνία, πολύ πιο εκρηκτικός ο Κωνσταντίνος, ανταλλάσουν απόψεις βάζοντας σε αυτό τους το παιχνίδι και το θεατή.”\nO Kωνσταντίνος Πάτσιος γεννήθηκε στην Αθήνα το 1977.\nΣπούδασε Οικονομικά στο Πανεπιστήμιο Πειραιά και στη συνέχεια, Εικαστικά στο Rhode Island School of Design της Βοστώνης και στην Α.Σ.Κ.Τ με τους Γιάννη Ψυχοπαίδη και Μάριο Σπηλιόπουλο στη ζωγραφική και το Νίκο Τρανό στη γλυπτική.\nΈχει πραγματοποιήσει τρεις ατομικές εκθέσεις στην Αθήνα, "Mr. Cannibal", “Divine Comedy” (υπό την επιμέλεια του Αλέξιου Παπαζαχαρία) στη fizzgallery και “Sugar Mao” (υπό την επιμέλεια της Μαρίνας Φωκίδη) στο Remap και μια στη Θεσσαλονίκη, στην Artis Causa Gallery.\nΣυμμετείχε, επίσης, σε πολλές ομαδικές εκθέσεις στην Ελλάδα και το εξωτερικό, όπως για παράδειγμα “Fata Morgana” (Mουσείο Μπενάκη, Αθήνα, 2006), ”Goldener Centaur” (Münchner Künstlerhaus, Mόναχο, 2007), Contemporary Art Fair – Istanbul (2007), “Το Πορτρέτο ενός Μουσείου” (Πινακοθήκη Ε. Αβέρωφ, Μέτσοβο, 2009), “The Artwe project” (Δανία, 2009).\nΈχει πραγματοποιήσει τρεις ατομικές εκθέσεις στην Πάτρα με πιο πρόσφατη αυτή στα πλαίσια του Διεθνούς Φεστιβάλ Πάτρας ( Παλαιά Δημοτικά Λουτρά, 2009)\nΣυμμετείχε, επίσης, σε πολλές ομαδικές εκθέσεις, όπως “Ο κήπος με τις αυταπάτες” (Cube Gallery, Πάτρα, 2011), “Παράθυρα 9” (Ινστιτούτο Μεσογειακών Σπουδών, Ρέθυμνο, υπό την αιγίδα του Μουσείου Σύγχρονης Τέχνης Κρήτης, Πινακοθήκη Κανακάκη, 2011), “Δωρηθέντα έργα στη Δημοτική Πινακοθήκη Πατρών” (Πάτρα, 2010), Going Youth Festival @ Τεχνόπολις (2009), Εικαστικό Φεστιβάλ “Περνάς Απέναντι”. 5 ΧΡΟΝΙA ASHINART ( Πνευματικό Κέντρο Δήμου Νίκαιας, Πολιτιστικός Πολυχώρος “Μάνος Λοΐζος”, 2009), “Εναλλακτική Ολυμπιάδα”, υπό την διοργάνωση της Διεθνούς Αμνηστίας για τα ανθρώπινα δικαιώματα στην Κίνα (Δημοτική Αγορά της Κυψέλης, 2008)


Εν μέσω διεθνών προσπαθειών για τον περιορισμό της χρήσης ορυκτών καυσίμων, Αμερικανοί επιστήμονες ανακάλυψαν πώς να απομακρύνουν μελλοντικά διοξείδιο του άνθρακα που υπάρχει ήδη στην ατμόσφαιρα.\nΟι ερευνητές του Εργαστηρίου Oak Ridge ανακάλυψαν απροσδόκητα μια χημική αντίδραση που μετατρέπει το διοξείδιο του άνθρακα σε αιθανόλη. Η τυχαία ανακάλυψη έγινε καθώς οι ερευνητές προσπαθούσαν να προσδιορίσουν μια σειρά από χημικές αντιδράσεις που θα μπορούσαν να μετατρέψουν το διοξείδιο του άνθρακα σε καύσιμα. Όπως αποδείχθηκε, το πρώτο βήμα σε αυτή τη σειρά των αντιδράσεων ήταν αρκετό για να παράγει αιθανόλη, ένα καθαρότερο καύσιμο που μπορεί να χρησιμοποιηθεί σε ηλεκτρογεννήτριες ή οχήματα.\nΗ τεχνολογία για τη μετατροπή του διοξειδίου του άνθρακα σε αιθανόλη αποτελείται από..\nKάν' το όπως ο Πούτιν: Πώς να είσαι ο καλύτερος παραγωγός πετρελαίου στον κόσμο\n1. Δύναμη μετ' εμποδίων\nΗ βιομηχανία πετρελαίων της Ρωσίας, απέδειξε την δύναμή της τα τελευταία χρόνια, αυξάνοντας την παραγωγή, ενώ συγχρόνως ενδυναμώνει την μεγάλη ύφεση, μια σειρά οικονομικών κυρώσεων και την πιο απότομη πτώση στις τιμές πετρελαίων. Τον Σεπτέμβριο, η Ρωσία κατέκτησε ένα μετά-Σοβιετικό ρεκόρ εξαγωγής αργού πετρελαίου, παράγοντας 11 εκατομμύρια βαρέλια την ημέρα. Το 2017 θεωρείται πως οι εταιρείες πετρελαίου, θα μπορούν να παράγουν ακόμα περισσότερο, αν τους ζητηθεί από το Κρεμλίνο.\nΣτις 10 Οκτωβρίου, ο Ρώσος πρόεδρος, Βλαδίμηρος Πούτιν, είπε πως μια παύση ή ακόμα και διακοπή, θα ήταν η κατάλληλη απάντηση στις τρέχουσα υπέρ – προμηθευμένη αγορά. Αυτό συνέβη μετά από συμφωνία τον Σεπτέμβριο ανάμεσα στα μέλη του Οργανισμού Χωρών Εξαγωγής Πετρελαίου, που θέλει να οριστικοποιήσει μια διακοπή τον Νοέμβριο. Πέρα από την συμφωνία όμως, αναλυτές υπολογίζουν πως..\nΓιατί η Ένωση Αιολικών Βρετανίας "κάνει γαργάρα" το ερευνητικό πρόγραμμα κινδύνων για τις νυχτερίδες απ' τις ανεμογεννήτριες;\nΕκτός από "bird choppers" (τεμαχιστές πουλιών), οι ανεμογεννήτριες τσακίζουν ό,τι έχει την ατυχή έμπνευση να πετάξει κοντά τους κι αυτό αφορά και τις νυχτερίδες, είδος που έχει τη συνήθεια να μεταναστεύει. Νυχτερίδες απ' όλη την Ανατολική Ευρώπη έχουν βρεθεί νεκρές στα βάθρα ανεμογεννητριών της Γερμανίας, προκαλώντας αμηχανία σε ειδικούς και μη. Ειδικά μάλιστα για τις νυχτερίδες, δεν είναι απαραίτητο να κτυπηθούν από τα πτερύγια, καθώς καταρρέουν οι πνεύμονές τους όταν βρεθούν στην υποπίεση που προκαλεί η περιστροφή των πτερυγίων, σύμφωνα με Καναδό ειδικό.\nΓια όσους τυχόν δεν το γνωρίζουν, οι νυχτερίδες είναι εξαιρετικά ωφέλιμα για τη γεωργία θηλαστικά, καθώς μειώνουν τους πληθυσμούς των εντόμων και αντίστοιχα τη χρήση εντομοκτόνων. Όλα τα είδη νυχτερίδων θεωρούνται ως απειλούμενα και προστατεύονται από Κοινοτική Οδηγία του 1992 (92/43/EOK, για τη διατήρηση των φυσικών οικοτόπων καθώς και της άγριας πανίδας και χλωρίδας, Παραρτήματα II και IV)). Οι Μελέτες Περιβαλλοντικών Επιπτώσεων για εγκατάσταση αιολικών, που έχουν εγκριθεί αθρόα απ' το Υπουργείο της Μεσογείων, έχουν ειδική μελέτη για τις επιπτώσεις στις νυχτερίδες; Δεν το πολυφαντάζομαι, γι' αυτό σήμερα παρουσιάζω μια Βρετανική μελέτη, που ίσως φανεί χρήσιμη σ' όσους ανά την Ελλάδα προσφεύγουν στο ΣτΕ κατά των ανεμογεννητριών. Και την αφιερώνω εξαιρετικά σε Σκουρλέτη και Βερροιόπουλο, που με το Ν.4414/2016 συνεχίζουν απτόητοι την πολιτική της Μπιρμπίλη και του ΓΑΠ, για αθρόα εγκατάσταση αιολικών μέχρι το 2020.\nΕρευνητές απ' το Βρετανικό Πανεπιστήμιο του Έξετερ στην Κορνουάλλη παρουσίασαν στις αρχές Σεπτέμβρη μελέτη 127 σελίδων, με τίτλο..\nΗ οργάνωση Marine Regions είναι δημιούργημα του Flanders Marine Institute που έχει έδρα την πόλη Ostend του Βελγίου και θεωρείται το παγκόσμιο κέντρο χαρτογράφησης θαλασσίων ζωνών. Έτσι στις 21-10-2016 εξέδωσαν την 9η έκδοση με τους αναθεωρημένους χάρτες για όλα τα παράκτια κράτη του πλανήτη Γη για Χωρικά Ύδατα, Συνορεύουσα Ζώνη, Αποκλειστική Οικονομική Ζώνη, Εσωτερικά Ύδατα και Αρχιπελαγικά Ύδατα.\nΟ χάρτης αυτός είναι ταυτόσημος με τον επόμενο..\nKάν' το όπως ο Πούτιν: Πώς να είσαι ο καλύτερος πα...\nΝέοι παγκόσμιοι χάρτες οριοθέτησης της ΑΟΖ που δικ...


Γεωγραφία Ε΄ Δημοτικού – Τετράδιο Εργασιών | taexeiola.gr\nΜέσα από τα κείμενα και τις εικόνες αυτού του βιβλίου θα ταξιδέψουμε μαζί στις ομορφιές της χώρας μας. Θα ανεβούμε στα ψηλά βουνά, θα γνωρίσουμε τα ποτάμια της, θα σαλπάρουμε για τα νησιά της διασχίζοντας τις καταγάλανες θάλασσες και τότε θα καταλάβουμε γιατί αυτός ο τόπος τραγουδήθηκε τόσο πολύ από τη μούσα και υμνήθηκε από τον ποιητή. Κατά την περιπλάνησή μας στην ελληνική φύση θα ανακαλύψουμε τις ρίζες της φυλής μας, θα βρούμε τα στοιχεία του ελληνικού πολιτισμού από την αρχαιότητα μέχρι σήμερα. Θα γνωρίσουμε καλύτερα την ελληνική κοινωνία, τις δραστηριότητες που στηρίζουν την οικονομία μας, αλλά και τις δυνατότητες που υπάρχουν για ακόμη μεγαλύτερη ανάπτυξη της χώρα μας. …\n« Γεωγραφία Ε΄ Δημοτικού – Βιβλίο Δασκάλου\nΓεωγραφία Ε΄ Δημοτικού – Βιβλίο Μαθητή »


Στο «μάτι του κυκλώνα» τα κηπευτικά της Κρήτης – Τεράστιες οι ζημιές, εξευτελιστικές οι τιμές! – ΝΕΟΙ ΟΡΙΖΟΝΤΕΣ\n13 Ιανουαρίου 2020 21:30\nΣοβαρές ζημιές, με συνέπεια και την ανάλογη μείωση της παραγωγής, χωρίς ωστόσο να υπάρξει και η – με βάση τους κανόνες της αγοράς – ανάλογη ανάκαμψη των τιμών για τους παραγωγούς, είναι μια γενική διαπίστωση προς την εφημερίδα «Νέα Κρήτη» από τους εκπροσώπους των παραγωγών της Μεσαράς και της Κουντούρας Χανίων.\n«Είχαμε καταστροφές από χαλάζι και ανέμους τόσο στις υποδομές όσο και στις καλλιέργειές μας. Αλλά την ίδια ώρα έχουμε θέματα και με τις τιμές. Δηλαδή, ενώ η παραγωγή είναι μειωμένη και θα έπρεπε οι τιμές να είναι αυξημένες για να μπορεί να ισορροπήσει το ισοζύγιο, βλέπουμε δυστυχώς να γίνεται το αντίθετο. Και μειωμένες οι τιμές. Και μειωμένες οι ποσότητες. Και ταυτόχρονα καθώς οι ποσότητες οι δικές μας δεν επαρκούν για την κατανάλωση, έχουμε τις εισαγωγές των προϊόντων»…\nΣτο σημείο αυτό, ο Μανόλης Ορφανουδάκης τονίζει χαρακτηριστικά ότι «και οι εισαγωγές δε γίνονται με ξεκάθαρο τρόπο, ώστε να μπορεί ο καταναλωτής στην αγορά να έχει την επιλογή και να ξέρει ότι το προϊόν που αγοράζει είναι όντως εισαγόμενο και δεν πλασάρεται ως ντόπιο. Μπορεί δηλαδή να πει ότι, επειδή δεν έχει την οικονομική δυνατότητα να πάρει την πιπεριά την ντόπια, θα πάρει την πιπεριά Τουρκίας, με ό,τι αυτό συνεπάγεται. Όμως αυτή η επιλογή δεν υπάρχει και τα αγοράζει όλα σαν… “ελληνικά προϊόντα”»…\nΣε ό,τι αφορά τις τιμές παραγωγού στη Μεσαρά, ο συνδικαλιστής μάς είπε ότι λίγο καιρό πριν την εβδομάδα των Χριστουγέννων υπήρξε στις τιμές μια μικρή αύξηση. «Αλλά από τα Χριστούγεννα και μετά έχουμε σταδιακή πτώση των τιμών, που σήμερα κυμαίνονται σε έναν μέσο όρο πάρα πολύ χαμηλό σε σχέση με τα προηγούμενα χρόνια. Και την ίδια ώρα δεν μπορούμε να σώσουμε την κατάσταση, αφού δεν έχουμε μεγάλη παραγωγή για να πετύχουμε λίγο μετά κάποιες καλύτερες τιμές. Θα σας φέρω την ντομάτα ως παράδειγμα. Λίγες φορές έφτασε το ευρώ, ενώ τα προηγούμενα χρόνια τις ημέρες αυτές ξεπερνούσε το ευρώ. Κι ενώ δεν ξεπέρασε τον μέσο όρο των 80 λεπτών το κιλό, τώρα ξανακατέβηκε στα 60 με 70 λεπτά το κιλό. Και αυτή η κατάσταση συμπαρασύρει και όλα τα υπόλοιπα προϊόντα»…\n«Το 1/3 της Κουντούρας είναι με τρύπια ναύλα, για να φανταστείτε. Η καταστροφή είναι μεγάλη. Και, όπως ξέρετε, μετά απ’ όλα αυτά που πάθαμε ξεκίνησαν οι βροχές. Και είτε είσαι μέσα στο θερμοκήπιο είτε είσαι εκτός θερμοκηπίου, το ίδιο πράγμα είναι. Οπότε έχουμε 90 στρέμματα ισοπεδωμένα. Και πάνω από 500 στρέμματα είναι τρύπια στην Κουντούρα και άλλα τόσα τρύπια είναι και στο Ελαφονήσι»…\n«Δεν είναι δυνατόν», όπως λέει, «πάντοτε η Κρήτη, επειδή χαρακτηρίζεται από τον μικρό και πολυτεμαχισμένο κλήρο, να βρίσκεται συνεχώς εκτός αποζημιώσεων. Βέβαια για τα θερμοκήπια ο κ. Βορίδης είπε ότι θα μας εντάξει στο πρόγραμμα “de minimis”. Και το είπε στο Ηράκλειο, με έναν τρόπο σαν να μας κάνει χάρη. Οι Κρητικοί αγρότες είναι περήφανοι αγρότες. Δε θέλουμε λοιπόν χάρες. Θέλουμε να μας δώσουν αυτά που δικαιούμαστε»…\nΠρόγραμμα για την διατήρηση της Καστανιάς στο Ν. Χανίων


Θεσσαλονίκη: Απολυμάνθηκε και άνοιξε για το κοινό η Νέα Παραλία - Κοινωνία | News 24/7\nΘεσσαλονίκη: Απολυμάνθηκε και άνοιξε για το κοινό η Νέα Παραλία\nΗ παραλία της Θεσσαλονίκης. Φωτό αρχείου. MOTIONTEAM\nΑπομακρύνθηκαν τα κιγκλιδώματα στη Νέα Παραλία της Θεσσαλονίκης όπου νωρίτερα συνεργεία απολύμαναν το πλακόστρωτο. Οι Θεσσαλονικείς δεν άφησαν ανεκμετάλευτη την ευκαίρία για μια βόλτα μετά απο ένα μήνα.\nnews247 04 Μαΐου 2020 10:40\nΌλα θα τα ελέγχουν τα ραντάρ\nPoll: Σε ποια έδρα να γίνει ο τελικός Κυπέλλου Ολυμπιακός - ΑΕΚ;


ΣΥΡΙΖΑ ΗΛΕΙΑΣ για ΜΕΘ Πύργου | Εφημερίδα Πρωινή\nΑνακοίνωση για τον νέο αποκλεισμό της Ηλείας από τις προκηρύξεις μόνιμων γιατρών εξέδωσε η ΝΕ Ηλείας του ΣΥΡΙΖΑ, τονίζοντας ότι στη ΝΜ Πύργου αναπτύχθηκαν και εξοπλίστηκαν 7 επιπλέον κλίνες ΜΕΘ την περίοδο της πανδημίας (πέραν των 6 που ήδη υπήρχαν), αλλά η ενεργοποίηση και η ασφαλής λειτουργία τους απαιτεί τη στελέχωσή τους με ιατρικό και νοσηλευτικό προσωπικό.\n«Αυτή η “λεπτομέρεια” δεν περιλαμβάνεται, όπως φαίνεται, στις προτεραιότητες του Υπουργείου Υγείας, καθώς στον σχεδιασμό του ξέχασε την Ηλεία και ειδικότερα τη ΜΕΘ του Πύργου.\nΣτην κατανομή 186 νέων θέσεων γιατρών στις ΜΕΘ, η Μονάδα του Πύργου δεν υπάρχει, παρά την αύξηση των κλινών.\nΣτις προκηρύξεις θέσεων μόνιμου ιατρικού προσωπικού του Φεβρουαρίου και του Ιουλίου η ΜΕΘ του Πύργου ήταν και πάλι εκτός, παρ’ όλο που υπήρξε και αποχώρηση ενός μόνιμου γιατρού τον περασμένο Μάρτιο.\nΗ Ηλεία βρίσκεται, λοιπόν, για άλλη μια φορά σε αναμονή της επόμενης προκήρυξης» επισημαίνουν τα μέλη της ΝΕ Ηλείας και προσθέτουν πως «η κυβέρνηση, βεβαίως, με τη βοήθεια και των φιλικών της ΜΜΕ, θριαμβολογεί για την αύξηση των κλινών ΜΕΘ.\nΜόνο που ξέχασαν ότι δεν αρκούν οι αναπνευστήρες και τα μόνιτορ.\nΧωρίς ιατρικό και νοσηλευτικό προσωπικό τα μηχανήματα δεν λειτουργούν.\nΑναμένουμε, λοιπόν, να πράξει η κυβέρνηση το αυτονόητο, αυτό που δεν έχει πράξει επί 6 ολόκληρους μήνες, από την έναρξη της πανδημίας.\nΝα ενισχυθεί η ΜΕΘ του Πύργου με το απαραίτητο ιατρικό και νοσηλευτικό προσωπικό για να διασφαλιστεί η ασφαλής λειτουργία της.\nΑπό χειροκροτήματα στα μπαλκόνια χορτάσαμε»\nΤα είπαν για όλα »


Σύλληψη 27χρονου για κλοπή οχήματος αξίας 75 χιλιάδων ευρώ στη Λεμεσό - Kanali 6\nΧειροπέδες σε 27χρονο πέρασαν τα ξημερώματα μέλη της Αστυνομίας Λεμεσού, σε σχέση με την κλοπή οχήματος αξίας 75 χιλιάδων ευρώ, το οποίο τελικά εντοπίστηκε.\nΣύμφωνα με την Αστυνομία, την κλοπή του οχήματός του κατήγγειλε χθες 34χρονος, ενώ αυτό βρισκόταν σταθμευμένο σε χώρο στάθμευσης στον παραλιακό της Λεμεσού, ενώ προηγουμένως είχε κλαπεί το τσαντάκι της συζύγου του, μέσα στο οποίο βρισκόταν το κλειδί του αυτοκινήτου.\nΣήμερα τα ξημερώματα, μέλη του ΟΠΕ Λεμεσού, μετά από αξιολόγηση πληροφοριών, ανέκοψαν για έλεγχο όχημα που οδηγούσε 27χρονος με συνοδηγό 37χρονο. Σε έλεγχο που ακολούθησε εντοπίστηκε το κλειδί του κλοπιμαίου αυτοκινήτου και μετά από υπόδειξη του 27χρονου, εντοπίστηκε και το κλοπιμαίο όχημα, σε ανοικτό χώρο στη Λεμεσό.\nΟ 27χρονος συνελήφθη με δικαστικό ένταλμα και τέθηκε υπό κράτηση, ενώ καταγγέλθηκε και για τροχαία αδικήματα. Επίσης, υποβλήθηκε σε προκαταρκτικό έλεγχο ναρκοτέστ με θετική ένδειξη.\nΠαράλληλα, τόσο ο 27χρονος όσο και ο 37χρονος καταγγέλθηκαν εξωδίκως για παραβίαση του Περί Λοιμοκάθαρσης Νόμου.


Οργάνωση και προδιαγραφές Κέντρου Μείξης Ενδοφλέβιων Διαλυμάτων (Εντερικών-Παρεντερικών)- ΙΙ\nΠτυχιακή Εργασία 17243 337 Αναγνώσεις\nΑνάμεσα στις διάφορες φαρμακευτικές εργασίες μια από τις πιο σημαντικές είναι η παρασκευή και η διανομή εντερικών - παρεντερικών διαλυμάτων. Εξάλλου η κλασική προετοιμασία που μπορούμε να δούμε από φαρμακευτικούς οργανισμούς και από νοσοκομειακές μονάδες, χρόνο με το χρόνο αποδυναμώνεται. Συνεπώς δικός μας στόχος είναι να αξιοποιήσουμε τη γνώση που παίρνουμε από συστήματα υγείας διεθνών οργανισμών υγείας που ασφαλώς βρίσκονται σε υψηλό επίπεδο υπηρεσιών και να προσαρμόσουμε τη γνώση αυτή στο ελληνικό σύστημα υγείας, έτσι ώστε να διαμορφώσουμε μια πρακτική οργάνωσης και διαχείρισης ενός σύγχρονου κέντρου μείξης εντερικών - παρεντερικών διαλυμάτων.\nΈτσι, δίνουμε μια νέα προοπτική στην προσπάθεια που είχε ξεκινήσει για πρώτη φόρα στην Ελλάδα το 1995 με πρωτοβουλία της κ. Σκουρολιάκου στο νοσοκομειακό ίδρυμα Αγία Σοφία (ΠΑΙΔΩΝ), με την διαμόρφωση ειδικού χώρου παρασκευής εντερικών και παρεντερικών διαλυμάτων.\nΤα διεθνή συστήματα υγείας με πιο χαρακτηριστικό αυτό της Μεγάλης Βρετανίας, περιλαμβάνουν εξειδικευμένα κέντρα μείξης διαλυμάτων, όπου τηρώντας πρωτόκολλο λειτουργίας διαχειρίζονται την υλικοτεχνική υποδομή και προσφέρουν το καλύτερο δυνατό επίπεδο ποιότητας στην εντερική και παρεντερική σίτιση ανθρώπων που το έχουν ανάγκη.\nΤι εννοούμε, όμως, με τον όρο κέντρο μείξης διαλυμάτων; Πώς οργανώνεται και πώς διαχειρίζεται ένα τέτοιο κέντρο;\nΚέντρο μείξης διαλυμάτων είναι ο χώρος όπου πραγματοποιείται η επεξεργασία διαφόρων ουσιών του ιδίου ή διαφορετικού όγκου, έτσι ώστε να παρασκευαστούν τελικά σκευάσματα εντερικής – παρεντερικής διατροφής. Η οργάνωση και διαχείριση αυτής της διαδικασίας προϋποθέτει την εφαρμογή ορισμένων κανόνων που εξυπηρετούν αυτό που ονομάζουμε ποιότητα και ασφάλεια υπηρεσιών ασηπτικής τεχνικής. Βλέπουμε λοιπόν ότι η «ασηπτική τεχνική» αποτελεί βασικό παράγοντα για την εύρυθμη λειτουργία κάθε κέντρου μείξης εντερικών και παρεντερικών διαλυμάτων, σε ό,τι αφορά την οργάνωση και τη διαχείρισή του.\nΌλα τα κέντρα του εξωτερικού χρησιμοποιούν πρωτόκολλο λειτουργίας, όπου περιγράφεται λεπτομερώς ο ρόλος των ανθρώπων που λαμβάνουν μέρος στη διαδικασία αυτή και ποιες ενέργειες καλείται να επιτελέσει. Επίσης αναφέρεται σε αυτό το πρωτόκολλο η υλικοτεχνική υποδομή, δηλαδή τα υλικά και τα όργανα που θα χρησιμοποιηθούν, και στη συνέχεια οι μέθοδοι και ο συντονισμός προσώπων και πραγμάτων που εμπλέκονται στη διαδικασία αυτή. Τέλος, αναφέρεται ο έλεγχος και η εξασφάλιση του αποτελέσματος.\nΦαίνεται, λοιπόν, ότι η παρασκευή και διάθεση τέτοιων διαλυμάτων –σκευασμάτων διατροφής υπολείπονται μιας τεράστιας προσπάθειας, τόσο για την οργάνωση όσο και για τη διαχείριση προσώπων και πραγμάτων. Όλα αυτά επιβάλλονται ώστε το σκεύασμα να προσδίδει στον εκάστοτε άρρωστο πολίτη την υψηλότερη αποτελεσματικότητα ως προς το στόχο του και τη μικρότερη, έως ανύπαρκτη, επικινδυνότητα ως προς τη διάθεσή του.\nΗ εργασία που παρατίθεται στοχεύει να περιγράψει το πλαίσιο ποιότητας και ασφάλειας ασηπτικής τεχνικής, όπου θα αναλύονται οι κίνδυνοι που ενδεχομένως μπορεί να αντιμετωπιστούν, ο ρόλος της διοίκησης και ό,τι αφορά τη διαχείριση της παραγωγής, παράμετροι όπως η συνταγολογία, η σταθερότητα και το όριο αποθήκευσης. Επιπλέον, οι χώροι και γενικότερα ο εξοπλισμός που θα χρησιμοποιηθεί. Για καθετί που αφορά το σχέδιο ποιοτικής ασφάλειας των υπηρεσιών ασηπτικής τεχνικής, θα πρέπει να υπάρχει τεκμηριωμένη άποψη, όπου θα δίνονται λεπτομερείς οδηγίες εφαρμογής κάθε διαδικασίας. Επίσης, θα αναφέρεται στην εκπαίδευση και την αξιολόγηση του προσωπικού, που αποτελεί ένα πολύ βασικό κομμάτι της διαδικασίας. Στη συνέχεια η ασηπτική διαδικασία, παρακολούθηση των υπηρεσιών, ο έλεγχος και ο καθαρισμός αποτελούν επόμενα στάδια του συστήματος ποιοτικής ασφάλειας. Άλλο κομμάτι που θα αναφερθούμε είναι τα αρχικά υλικά, τα συστατικά και άλλα αναλώσιμα που πρόκειται να χρησιμοποιηθούν σε όλες τις υπηρεσίες της ασηπτικής επεξεργασίας. Τέλος, η αναφορά μας στην έγκριση του προϊόντος, στην αποθήκευση και διανομή, καθώς επίσης στον εσωτερικό και στον εξωτερικό έλεγχο ολοκληρώνουν τη διευθέτηση της ασφάλειας υπηρεσιών ασηπτικής τεχνικής που έχουμε θέσει ως στόχο εξαρχής.


Δυτικός Άνεμος: 12η ΔΕΒΘ: Αφιέρωμα στην Ιβηροαμερικάνικη Λογοτεχνία\nΟ Πέδρο Ολάγια (Pedro Olalla) ελληνιστής, συγγραφέας, καθηγητής, μεταφραστής, φωτογράφος και κινηματογραφιστής. Έχει γράψει 28 βιβλία που κυκλοφορούν σε διάφορες γλώσσες και μια μακρά σειρά από μεταφράσεις, άρθρα και πρωτοβουλίες σε διάφορες χώρες σηματοδοτούν τη δημιουργική σταδιοδρομία αυτού του Ισπανού φιλέλληνα, που κατοικεί μόνιμα στην Αθήνα. Τα λογοτεχνικά και οπτικοακουστικά του έργα μελετούν και προβάλλουν τον ελληνικό πολιτισμό συνδυάζοντας την έντονη προσωπική γλώσσα με λογοτεχνικά, επιστημονικά και εικαστικά στοιχεία. Για το σύνολο του έργου του και τη δουλειά του στην προώθηση του ελληνικού πολιτισμού, μεταξύ άλλων τιμητικών διακρίσεων, αναγορεύτηκε από το ελληνικό Κράτος ως Πρεσβευτής του Ελληνισμού. Στην Ελλάδα τα βιβλία του κυκλοφορούν από τις Εκδόσεις Παπαζήσης και Road. Θα παρουσιάσει το βιβλίο του, Η μετέωρη Ελλάδα - Παρακαταθήκη και προκλήσεις της αρχαίας αθηναϊκής δημοκρατίας, από την οπτική της σύγχρονης Αθήνας (Εκδ. Παπαζήση).\nΟ Χουάν Βιθέντε Πικέρας (Juan Vicente Piqueras), γεννημένος το 1960 στο Ντούκες ντε Ρεκένα, ένα μικρό αγροτικό χωριό στη Βαλένθια, είναι μια αυθεντική ποιητική φωνή της Ισπανίας, σεναριογράφος, μεταφραστής και καθηγητής ισπανικών. Σπούδασε Ισπανική Φιλολογία στη Βαλένθια. Διετέλεσε Διευθυντής Σπουδών του Ινστιτούτου Θερβάντες της Αθήνας και τώρα κατέχει την ίδια θέση στο Ινστιτούτο Θερβάντες στο Αλγέρι. Το έργο του περιλαμβάνει τις ποιητικές συλλογές «Η λέξη όταν» (1992, Βραβείο Χοσέ Ιέρρο), «Οι τόποι της κόμης» (1999, Βραβείο Αντόνιο Ματσάδο), «Χωριό» (2006, Βραβείο Κριτικής της Βαλένθια και Βραβείο Διεθνούς Φεστιβάλ Μεντεγίν), «Η ώρα της αναχώρησης» (2010, Βραβείο Χαέν), «Εγώ στη θέση σου» (Εγχειρίδιο γραμματικής και ποίησης, 2012) και «Αθήνα» (2012, Βραβείο Loewe). Το 2012 του απονεμήθηκε το Βραβείο Μανουέλ Αλκάνταρα για το ποίημά του «Το άδειο δωμάτιο», στη μνήμη του φίλου και δασκάλου του, Κάρλος Εντμούντο δε Όρυ. Στα ελληνικά κυκλοφορούν τα βιβλία του Ιστορία της Δίψας, 2008 Ινστιτούτο Θερβάντες, Τί κάνω εγώ εδώ (2012) και Αθήνα (2014) και τα δύο από τις εκδόσεις Γαβριηλίδης. Με τον τίτλο “Η Αθήνα του Piqueras” θα παρουσιάσει την ομώνυμη συλλογή του εμπνευσμένη από τα χρόνια που έζησε στην Αθήνα και του χάρισε το Βραβείο Loewe.\nΟ Ντεμιάν Ταμπαρόφσκι (Damian Tabarovsky) γεννήθηκε το 1967 στο Μπουένος Άιρες.\nΣπούδασε πολιτικές επιστήμες στο Παρίσι (Εcole des Hautes Etudes en Sciences Sociales) και εμφανίστηκε στα γράμματα το 1992 με το μυθιστόρημα "Fotos Movidas". Ακολούθησε η έκδοση άλλων πέντε μυθιστορημάτων ("Coney Island", "Bingo", "Kafka de vacaciones", "La expectativa", "Las Hernias"), καθώς και του δοκιμίου "Literatura de izquierda" (Λογοτεχνία της αριστεράς), που τάραξε τα νερά στο χώρο της λογοτεχνικής κριτικής στη χώρα του. Είναι ακόμα συγγραφέας μιας ανέκδοτης μελέτης για τον Marcel Duchamp και μεταφραστής αρκετών σύγχρονων ποιητών και πεζογράφων. Σήμερα εργάζεται ως μεταφραστής και διευθυντής της λογοτεχνικής σειράς των εκδόσεων Interzona, ενώ αρθρογραφεί σε εφημερίδες και περιοδικά. Βιβλία του έχουν μεταφραστεί στα αγγλικά, γαλλικά, ρωσικά και πορτογαλικά. Στα ελληνικά κυκλοφορεί το βιβλίο του Ιατρική αυτοβιογραφία (2009), Πάπυρος Εκδοτικός Οργανισμός. Με αφορμή το βιβλίο του, θα συζητήσει με τους δημοσιογράφους Γιάννης Μπασκόζο και Μάκη Προβατά για την εμπειρία της πολιτικής περιπέτειας στην Αργεντινή και τις αναλογίες με την ελληνική κρίση.\nH Adriana Mosquera - Nani (Κολομβία), αυτοδίδακτη σκιτσογράφος και γελοιογράφος. Επίτιμη καθηγήτρια του χιούμορ του Πανεπιστημίου Αλκαλά δε Ενάρες (Ισπανία ), έχει τιμηθεί με διάφορα βραβεία σε διεθνείς διαγωνισμούς χιουμοριστικού σκίτσου. Δημιουργός του κόμικ “Magola”, μια από τις γνωστότερες σειρές κόμικ της Λατινικής Αμερικής, που αντιμετωπίζει με απολαυστικό χιούμορ τις κοινωνικές σχέσεις και ιδιαίτερα τις σχέσεις των δύο φύλων. Μαζί με τον Omar Figueroa και τον έλληνα σκιτσογράφο-γελοιογράφο Μιχάλη Κουντούρη θα συμμετάσχουν στο εργαστήρι σκιτσογραφίας για την Διεθνή γλώσσα των σκιτσογράφων, που θα πραγματοποιηθεί στις 8 Μαΐου.\nΜε τον ως άνω τίτλο οργανώνεται συζήτηση με ομιλητές: τον κ. Αναπληρωτή Υπουργό Εθνικής 'Αμυνας Κώστα 'Ησυχο και τον κ. Πρέσβη της Βολιβαριανής Δημοκρατίας της Βενεζουέλας Farid Fernandez.\nΠέμπτη 07/05/2015 Ο σκοτεινός θάλαμος της Μαρία Βικτόρια Μένις (2007, Αργεντινή, 88 λεπτά), βασίζεται στο ομώνυμο μυθιστόρημα της Ανχέλικα Γκορόντισερ\nΠαρασκευή 08/05/2015 Μια εκδρομή στη θάλασσα του Γκιγιέρμο Καζανόβα, (2003, 78 λεπτά, Ουρουγουάη), βασισμένη στο ομώνυμο διήγημα του Χουάν Χοσέ Μοροσόλι\nΣάββατο 09/05/2015 Pa negre (Μαύρο Ψωµί) του Agustí de Villaronga, (2010, 108 λεπτά, Ισπανία)\nΚυριακή 10/05/2015 Blancanieves (Χιονάτη) του Pablo Berger, (2012, 104 λεπτά, Ισπανία)\nΔευτέρα 11/05/2015 Η τίγρη του Καμίλο Λουσουριάγα, (1990, 80 λεπτά, Ισημερινός)\nΤρίτη 12/05/2015 Η κυψέλη του Μάριο Κάμους, (1982, 112 λεπτά, Ισπανία)\nΤετάρτη 13/05/2015 Viridiana (Βιριδιάνα) του Luis Buñuel, (1961, Ισπανία, 90 λεπτά)


Αναστασόπουλος: Προωθούνται τα προγραμματισμένα έργα για την Μεσσηνία - Notospress.gr\nO Στάθης Αναστασόπουλος\nΚΑΛΑΜΑΤΑ. Σημαντικές παρεμβάσεις υλοποιεί η Περιφέρεια Πελοποννήσου στη Μεσσηνία, όπως σημείωσε ο αντιπεριφερειάρχης Στάθης Αναστασόπουλος στη συνέντευξη που έδωσε την Τρίτη 11 Μαΐου, στο Διοικητήριο της Π.Ε., στην Καλαμάτα.\nΟ αντιπεριφερειάρχης γνωστοποίησε ότι έχει ήδη τεθεί σε λειτουργία, μετά από πολύ καιρό, ο οδοφωτισμός στο τμήμα Ασπρόχωμα – Μεσσήνη της 82ης εθνικής οδού, έργο προϋπολογισμού 247.000 ευρώ, το οποίο υλοποιήθηκε από ίδιους πόρους της Περιφερειακής Ενότητας Μεσσηνίας. Το εν λόγω έργο, τόνισε ο Στ. Αναστασόπουλος, «ενισχύει την οδική ασφάλεια της εθνικής οδού και βελτιώνει σημαντικά τις συνθήκες κυκλοφορίας».\nΟπως δήλωσε ο αντιπεριφερειάρχης, «η Οικονομική Επιτροπή της Περιφέρειας έχει λάβει κατά το πρόσφατο χρονικό διάστημα αποφάσεις για τη Μεσσηνία, όσον αφορά στην προώθηση έργων που έχουν προγραμματιστεί». Συγκεκριμένα εγκρίθηκαν οι όροι διακήρυξης των διαγωνισμών για τα πιο κάτω έργα:\nΑλιευτικό καταφύγιο Μαραθόπολης, με προϋπολογισμό 5.388.580 ευρώ. Εχουν ξεκινήσει οι εργασίες δήλωσε ο αντιπεριφερειάρχης που δέχθηκε ότι έχει διαπιστωθεί πτώση του ρυθμού υλοποίησης, τόνισε όμως ότι τα ενδεχόμενα προβλήματα ξεπερνιούνται μέσα στον Μάιο καθώς σύντομα θα συνδράμει στο έργο ο απαραίτητος πλωτός γερανός.\nTAGS: ΑΓΡΟΤΙΚΗ ΑΝΑΠΤΥΞΗ\tΜΕΣΣΗΝΙΑ\tΠΕΡΙΦΕΡΕΙΑ ΠΕΛΟΠΟΝΝΗΣΟΥ\tΔΑΟΚ\tΣΤΑΘΗΣ ΑΝΑΣΤΑΣΟΠΟΥΛΟΣ


Βίντεο δείχνει πως είναι η μέρα μιας μαμάς και πως ενός μωρού μέσα από τα μάτια του καθενός | Τι λες τώρα;\nHome \_ διεθνή \_ Βίντεο δείχνει πως είναι η μέρα μιας μαμάς και πως ενός μωρού μέσα από τα μάτια του καθενός\nKaterina 23 Μαΐου, 2017 5:38 ΠΜ\nΑυτά τα κουραστικά πράγματα που κάνουν οι μητέρες μαζί με τα παιδιά τους μπορεί να είναι ακριβώς αυτά τα πράγματα που κάνουν την ζωή τους μαγική!\nΗ Έσθερ Άντερσον έφτιαξε ένα υπέροχο βίντεο με το οποίο θέλει να υπενθυμίσει σε όλους, ότι οι μαμάδες παρά τους αγώνες που έχουν να δώσουν και το χάος που έχουν να αντιμετωπίσουν, θα είναι πάντα οι καλύτεροι άνθρωποι που υπάρχουν στην ζωή μας.\nΗ Άντερσον έφτιαξε το βίντεο με τον τίτλο Μια φυσιολογική μέρα για την Ημέρα της Μητέρας. Περιλαμβάνει ψώνια στο σούπερ μάρκετ, βρώμικες πάνες, αποτυχημένους ύπνους και άλλα πράγματα που όλες οι μητέρες αντιμετωπίζουν στην καθημερινότητά τους.\nΩστόσο, η Άντερσον χρησιμοποιεί αυτά τα παραδείγματα, όχι για να δείξει τους γονείς ως αποτυχημένους, αλλά ως αφοσιωμένους και αγαπημένους μάγους, που παρά όλες τις αντιξοότητες μετατρέπουν τον χρόνο των παιδιών τους σε παραμύθι.\n12 μαγικές φωτογραφίες με ανθισμένες Ιαπωνικές κερασιές (sakura)


inagiasvarvaras: Σεπτεμβρίου 2016\nΈχεις αναρωτηθεί τι είναι το κατηχητικό; Είναι... παρέα! Μια όμορφη, μεγάλη, διακριτική, χωρίς ανταγωνισμούς, και φιλονικίες, με κατανόηση και πολύ αγάπη παρέα που την οδηγεί ο Χριστός. Μέσα από την συζήτηση για όλα τα θέματα που σε αφορούν, το παιχνίδι, το θέατρο, τις κατασκευές, τις εκδρομές και πολλές ακόμα δραστηριότητες η παρέα αυτή γίνεται ισχυρότερη. Αν θες και συ να γίνεις μέλος της παρέας Του αυτό είναι πολύ εύκολο. Φτάνει εσύ να θές να είσαι με τους φίλους του Χριστού!\nΤην Κυριακή 2 Οκτωβρίου 2016\nστις 10:00 μετά τη θεία λειτουργία\nΑγιασμός και εγγραφές.\nΠροσχολικό (3-5χρ) Σαββάτο 9:30-10:30 2 φορές το μήνα κατόπιν συννενόησης\nΒασικό (νηπ-γ.δημ) Σαββάτο11-12 κάτω αιθουσα\nΔημοτικό (δ-στ δημ) Σαββάτο11-12 ναός\nΓυμνάσιο Κορίτσια Σαββάτο 4-5 κάτω αίθουσα\nΛύκειο Κορίτσια Σαββάτο 4-5 ναός\nΓυμνάσιο Αγόρια Σαββάτο 5-6 απέναντι αίθουσα\nΛύκειο Αγόρια Σαββάτο 5-6 κάτω αίθουσα\nΣυνάντηση Φωτογραφίας 2 φορές το μήνα κατόπιν συννενόησης στο http://inagiasvarvaras.blogspot.gr/ & ekdramontas2@yahoo.gr\nΠεριοδικό ¨Τάλαντο” Περιμένουμε άρθρα παιδιών και νέων\nΕκδρομές ανκοινώνονται στο εκκλησίασμα και στο http://inagiasvarvaras.blogspot.gr/\nΑίθουσα Ψυχαγωγίας (πιγκ-πογκ, επιτραπέζια παιχνίδια κλπ) Παραμένει ανοιχτά μετά το μάθημα\nΔανειστική Βιβλιοθήκη Παραμένει ανοιχτά μετά το μάθημα.\nΑναρτήθηκε από makis ekdramontas στις 2:43 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Αγιασμός, κατηχητικά\nΤην Κυριακή 25 Σεπτεμβρίου ξεκινά η έκθεση φωτογραφίας της Φωτογραφικής Ομάδας Αγ. Βαρβάρας Π.Φαλήρου με τίτλο "Πρώτες Ματιές" που διεξάγεται στο χώρο του ενοριακού κέντρου νεότητας του Ι.Ν.Αγ. Βαρβάρας Π.Φαλήρου\nΑναρτήθηκε από makis ekdramontas στις 11:16 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟ Σεπτέμβρης την περίοδο της βυζαντινής αυτοκρατορίας ήταν ο πρώτος μήνας του έτους. Αφού είχε γίνει η συγκομιδή των καρπών και είχαν αποδοθεί οι καρποί αλλά και οι φόροι προς το κράτος άρχιζε μια περίοδος καλλιέργειας και παραγωγής. Έτσι και η εκκλησία από τον Σεπτέμβρη ξεκινά το εκκλησιαστικό έτος. Τότε αρχίζουν τα κατηχητικά, τα κηρύγματα αλλά και οι διάφορες δραστηριότητες που το καλοκαίρι έχουν ατονίσει λίγο. Ξεκινά δηλαδή η περίοδος καλλιέργειας και παραγωγής που το καλοκαίρι με τους ποικίλους πειρασμούς θα μας βρει έτοιμους να αποδώσουμε τους καρπούς που συγκεντρώσαμε όλο το χειμώνα έτσι ώστε ο Σεπτέμβρης να μας βρει ξανά στο χώρο της εκκλησίας και όχι μακριά της.\nΕυλογημένη εκκλησιαστική χρονιά\nΑναρτήθηκε από makis ekdramontas στις 10:57 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Αρχή Ινδίκτου


zonews.gr - Tα Βάντα όλα: Θαύμα-Δάκρυσε η εικόνα της Παναγιάς Τατιάνας\nΤρίτη, 13 Νοεμβρίου 2018 11:30:00\n###Όχι, δεν δάκρυσε για την ανίερη συμφωνία Τσίπρα-Ιερώνυμου...\n***Όχι, δεν δάκρυσε για τα νεκρά προσφυγόπουλα σε ναυάγια και τροχαία που δεν αποτελούν πια είδηση...\n###Όχι, δεν δάκρυσε για τις κλωτσιές στη μούρη του μισοπεθαμένου (δολοφονημένου για να είμαστε ακριβείς) Ζακ Κωστόπουλου.\n***Η Παναγιά Τατιάνα, ως γνήσια Ελληνοχριστιανή, λύγισε από συγκίνηση στον επικήδειο λόγο του πατέρα του Κωνσταντίνου Κατσίφα.\n###Τέτοια δε, ήταν η ταραχή της που δεν πρόκαμε να κάνει κάνα γκάλοπ για το πόσοι από τους τηλεθεατές συμφωνούν με... την αντίδραση της αλβανικής αστυνομίας.\n***(Κανείς δε συμφωνεί, να το ξεκαθαρίσουμε επί τη ευκαιρία αυτό. Τώρα το αν κάποιοι από μας συμφωνούν και με τις πράξεις Κατσίφα, ή τι θα γινόταν αν κάποιος Αλβανός Κατσίφας έκανε τα ίδια στην από δω μεριά τη δικιά μας, ε...ας βάλουμε έναν τεράστιο αστερίσκο.)\n###Τα δάκρυα της Παναγιάς Τατιάνας κύλισαν στο πλατό του ΣΚΑΪ. Δεν το λες τυχαίο. Έχουν ιδιαίτερη ενέργεια τα στούντιο αυτού του τηλεοπτικού σταθμού, σφόδρα εθνικοπατριωτική...\n*** Έχει ποτίσει η Αδωνίλα... και κακά τα ψέματα ο θάνατος αυτός ήρθε κουτί...\n###Απ΄ όλα έχει το πανέρι προκειμένου να ξανανέβουν οι... Άριστοι. Και τι δεν κάνω και τι δεν λέω. Πάρε και Μακεδονικό ανένδοτο, πάρε και φάτνες υπό διωγμό, πάρε και εθνικό πλέον ήρωα που έπεσε άνανδρα δολοφονημένος...\n***Κι αν το επεκτείνουμε και στους αδελφούς ΜΜΕδες, και τις δηλώσεις του Ράμα θα αντιστρέψω από αντιεθνικιστικές σε εθνικιστικές, και φωτομοντάζ να είναι αλευρωμένος με κοκαϊνη θα τον βάλω, και τον Οικουμενικό Πατριάρχη να τα ΄χει πάρει με τον Τσίπρα θα παρουσιάσω και την περικοπή των συντάξεων θα κάνω πρωτοσέλιδο.\n###«Συμφωνώ με οποιαδήποτε τακτική θα φέρει εκλογική νίκη» είπε άλλωστε κυνικά ο Αντιπρόεδρος Άδωνις και μετά πετσόκοψε την ομιλία του Τσίπρα για να τον κάνει να φανεί στουρνάρι που τάχα δεν μπορεί να ξεχωρίσει τον Α΄ από τον Β΄ Παγκόσμιο Πόλεμο...\n***Το ότι για όλα τα fakenews υπάρχουν επίσημες διαψεύσεις δεν παίζει κανένα ρόλο. Πες πες πες κάτι θα μείνει. Κάποιο ψηφαλάκι θα τσιμπηθεί...\n###Μωρέ θα τσιμπηθεί σου λέω εγώ, αλλά ποιος θα το τσιμπήσει εν τέλει;\n***Όταν υποκλέπτεις την ακροδεξιά ατζέντα και την πουλάς για δικιά σου ο ψηφοφόρος που θα μασήσει απ’ το πατρίς-θρησκεία-οικογένεια, θα προτιμήσει τον γνήσιο εκφραστή.\n###Μα τα επιτελεία των Αρίστων δε βλέπουν τι γίνεται στην Ευρώπη; Οι άνθρωποι της Φωφώς δεν της λένε μια κουβέντα;\n***(Εντάξει η Φωφώ δεν είναι ότι έχει υιοθετήσει ακροδεξιά ατζέντα αλλά έχει υιοθετήσει (κρυφο)δεξιά οπότε κουκιά μετρημένα...)\n###Πολύ μετρημένα... σαν τα ευρωπαϊκά που δεξιά και σοσιαλιστές καταποντίζονται και ανεβαίνει η ακροδεξιά.\n***Η Χρυσή Αυγή το Σάββατο μέρα μεσημέρι κατέβασαν τάγμα εφόδου στο σταθμό του μετρό στο Μοναστηράκι κι έπειτα πήγαν τραμπούκικη περατζάδα στην Καλλιθέα φωνάζοντας «Κατσίφα ζεις, εσύ μας οδηγείς».\n###Τώρα πλάνταξε στο κλάμα Παναγιά Τατιάνα!\n«Λύγισα» απ’ τα fakenews\nΥΓ1: Η Νέα Δημοκρατία, το ΚΙΝΑΛ, το Ποτάμι αλλά και το ΚΚΕ δεν θα διεκδικήσουν τα αναδρομικά των βουλευτών, που δεν δικαιούνται. Κλαίω... Μ’ αυτά και μ΄ αυτά δε θα ζητήσω κι εγώ τα bonus μου από τη NASA.\nΥΓ2: Το ΕΣΡ ένα φιλάκι είχε πέσει κάποτε μεταξύ δυο αγοριών κι είχε ξεσηκώσει θεούς και δαίμονες. Τον Τσουκαλά που στόλισε τον παιχταρά τον Θανάση Αντετοκούμπο με ένα ντορβά ρατσιστικά εμετικά δεν τον έχει πάρει χαμπάρι;


«Εάν πεθάνω, να φροντίσεις να γράψεις στον τάφο το ίδιο κείμενο που ζήτησε και ο π. Παΐσιος. Είναι γραμμένο στο βιβλίο του»\nΜΕΡΟΣ Ζ Πως άραγε επιτρέπει ο καλός Θεός τόσο πόνο στον άνθρωπο; Γιατί δεν τον απέφυγε ούτε ο Ιησούς Χριστός, ο Υιός Του; Τι μυστήριο κρύβεται πίσω από τον πόνο που ο άνθρωπος σ’ όλη τη ζωή του προσπαθεί και αγωνίζεται με κάθε μέσο να αποφύγει; Μήπως ο πόνος είναι η πύλη της αιωνιότητας; Κι αν ναι, τότε ποιο είναι το κλειδί που την ανοίγει; Ποιος μπορεί να λύσει τις απορίες αυτές αγαπημένε μου Χρήστο;\nΜη με ρωτάς εμένα Αγγελική τις απαντήσεις αυτές μόνο ο παπάς από τ’ Άγραφα μπορεί κατά τη γνώμη μου να τις δώσει. Τι λες είσαι έτοιμη να ανηφορίσουμε προς τ’ εκεί μήπως και λύσει τις απορίες αυτές που ταλανίζουν και τη δική μου σκέψη;\nΌχι καλέ μου Χρήστο δεν θα επισκεφθούμε τώρα τον παπά. Θέλω πρώτα να ρουφήξω, όπως η μέλισσα τη γύρη, τις εμπειρίες και της νέας δοκιμασίας που επέτρεψε ο Κύριος για μένα. Μη σχηματίσεις τη λανθασμένη εντύπωση πως είμαι γενναία ή θεοπάλαβη. Κάθε άλλο, θα έλεγα. Πιο δειλή και φοβητσιάρα γυναίκα από μένα δεν υπάρχει σ’ ολάκερη την οικουμένη. Απλά διαπίστωσα πως κατά την πρώτη μάχη με τον καρκίνο και με το φόβο του θανάτου που διάχυτα απλωνόταν γύρω μου έγινε μια σημαντική αλλαγή μέσα μου, ένα ανεξήγητο θαύμα! Γιατί η μάχη αυτή με τον πόνο και την ανασφάλεια που αυτός προκαλεί αποτέλεσε την αιτία να ανοίξει η καρδιά μου διάπλατα. Έτσι γνώρισα τον Χριστό και τους αγίους. Βίωσα την πίστη μέσα από την ασυνείδητη αρχικά ανάγκη να στηριχθώ από κάπου’ μέσα από την ανθρώπινη λαχτάρα να ελπίζω στην αποκατάσταση της υγείας μου. Και το σπουδαιότερο από όλα είναι πως πέρασα το κατώφλι της Εκκλησίας και βίωσα μέσα από πνευματοφόρους αγίους γέροντες όπως τον καλοσυνάτο Παΐσιο και το θαυμαστό βιβλίο του αλλά και τον παπά των Αγράφων μια ζωή άγνωστη σε μένα μέχρι πρότινος. Μια ζωή που έφερε στην κυριολεξία τα πάνω κάτω.\nΟ ανθρώπινος πόνος ή κατά την Εκκλησία μας δοκιμασία με έφερε σε επαφή με έναν κόσμο άγνωστο που εντελώς αγνοούσα. Με βοήθησε επίσης να συνομιλώ με τον ουρανό και να απευθύνομαι σε προσωπικό επίπεδο με τον Χριστό. Μην με κοιτάς καλέ μου περίεργα. Δεν είμαι ούτε χαζή ούτε τρελή. Είμαι απλά θα έλεγα τρελά ερωτευμένη. Αλλά ο πρωτόγνωρος αυτός έρωτας αυτός για πολλούς είναι ακατανόητος. Θαρρώ μάλιστα πως είναι ο ίδιος έρωτας που έκανε κάποιους άλλους, επίσης τρελούς για την κοινωνία μας να περάσουν ολάκερη τη ζωή τους κλεισμένοι σε μια σπηλιά ή ανεβασμένοι σε ένα δέντρο ή να τραγουδούν όταν τους έριχναν στα άγρια θηρία και στην φωτιά. Θέλω να πιστεύω πως είναι ο ίδιος έρωτας που κάνει ορισμένους νέους και νέες να εγκαταλείπουν σωματικά την κοινωνία και να εντάσσονται στην κοινωνία του Θεού, τη μοναστική κοινωνία για να πολεμούν πιο δυνατά σαν τα παλικάρια του Μ. Αλεξάνδρου...\nΕρωτεύθηκα καλέ μου Χρήστο τον τριαδικό και μόνο αληθινό Θεό. Και στον έρωτα αυτό με οδήγησε η πρόσφατη σκληρή δοκιμασία. Η βίωση του πόνου και η αίσθηση πως η ημέρα που ανοίγω τα μάτια μου ίσως είναι η τελευταία με έκανε να αγαπώ τα πάντα και να προσεύχομαι για τους πάντες. Ο π. Γεώργιος, ο πνευματικός μου την κατάσταση αυτή την ονομάζει μνήμη θανάτου και θεωρεί πως είναι χάρισμα του Θεού στον άνθρωπο. Οι δικοί μου όμως με λένε αναίσθητη. Είναι κάτι ανεξήγητο που προκαλεί ευτυχία. Η αλήθεια είναι πως μέσα μου είμαι γεμάτη από αισθήματα. Θυμάσαι λ.χ. τον κυρ- Αλέκο στο νοσοκομείο που υπέφερε από καρκίνο;\nΝαι, τον θυμάμαι. Ε! απορούσα βλέποντας τον απογοητευμένο και φοβισμένο. Και τότε μια εσωτερική δυνατή φωνή με παρακινούσε να τον τραβήξω από το χέρι και να τον βάλω μέσα στον κόσμο που προσωπικά βίωνα. Να το ρίξω μέσα στον Παράδεισο που ανακάλυψα από τη διαχείριση του προσωπικού θα έλεγα δράματος ή δοκιμασίας.\nΚαι για να μην σε ζαλίζω με τα δικά μου ένα και μόνο θα σου πω τελευταίο. Ζήτησα από τον Χριστό να μου ενισχύει αυτόν τον μύχιο έρωτα προς τον ουρανό με κάθε τρόπο ακόμη κι αν έφθανα στο σταυροδρόμι της επιλογής μεταξύ μαρτυρίου –πόνου και ανάστασης και πλήρους αποκατάστασης της υγείας μου.\nΚαι Εκείνος άκουσε τις προσευχές μου. Μου έδωσε ως δώρο τη νέα δοκιμασία αλλά παραχώρησε δίπλα μου και άριστο προπονητή, τον Αρχάγγελο Μιχαήλ. Επέλεξα τα δύσκολα, είπε χαμογελώντας η Αγγελική.\nΕιλικρινά αδυνατούσα να εισέλθω στον κόσμο της. Αν και αστυνομικός φοβόμουν να κάνω τέτοιου είδους άλματα. Αλλά απ’ την άλλη πλευρά βλέποντας και εισπράττοντας την ευτυχία που ζούσε στον έρωτα με τον Χριστό την κατανοούσα, αν και κατά βάθος μου έβγαινε ασυνείδητα ένα αίσθημα ζήλειας.\nΤο μόνο που καθημερινά διαπίστωνα πλέον είναι πως η αγαπημένη μου είχε επικεντρώσει αυτό που λέμε καθημερινότητα στην προσφορά προς τον πλησίον. Θυμάμαι πως επισκέφθηκε τις εγκαταστάσεις του Χαμόγελου του Παιδιού και ζήτησε να προσφέρει ανιδιοτελώς τις υπηρεσίες της. Ήθελε να νιώσει ως μάννα στις ταλαιπωρημένες παιδικές ψυχές. Οι υπεύθυνοι του κέντρου τη ρώτησαν εάν πάσχει από καμιά σοβαρή ασθένεια. Σοβαρή όχι, να λιγάκι καρκίνο μου έδωσε ο Θεός, απάντησε η Αγγελική. Εκείνοι της απάντησαν αρνητικά. Η Αγγελική μπορεί να στενοχωρήθηκε αλλά τους δικαιολόγησε λέγοντας: «Καλά κάνουν και προφυλάγουν τα παιδάκια»!\nΈνα άλλο που είχα παρατηρήσει στη συμπεριφορά της είναι πως διακριτικά όπου και αν πηγαίναμε έκανε με το χέρι της το σημάδι του σταυρού. Σταύρωνε δηλαδή τους ανθρώπους, τα σπίτια τους, τα καταστήματα, τα ζώα ακόμη και τα δέντρα. Βρε μήπως έπρεπε να γίνεις μοναχή, μόνο οι παπάδες σταυρώνουν; Τη ρώτησα μια ημέρα με απορία. Εκείνη χαμογελώντας μου είπε. «Δεν ξέρω τι κάνουν οι παπάδες. Εκείνο που έχω να σημειώσω είναι πως μια εσωτερική παρόρμηση με παρακινεί να σταυρώνω τους πάντες ευχόμενη να μοιραστώ μαζί τους την ευτυχία που νιώθω. Παρακαλώ το Θεό να τους φέρει κοντά Του. Ακολουθώ τη συμβουλή του παπά σου. Να ευλογώ συνεχώς γιατί έτσι μαζεύονται σε μένα πολλαπλάσιες ευλογίες».\nΕκεί που συναντούσε δυσκολία η Αγγελική ήταν στη σχέση της με τους δικούς της. Με κανένα τρόπο δεν μπορούσαν να καταλάβουν πως έπρεπε να αλλάξουν ρότα. Να επιστρέψουν στο Θεό. Ο πατέρας της είχε ροπή προς την χαρτοπαιξία, η μητέρα της και η αδελφή της ζούσαν μακράν του τριαδικού Θεού. Όλοι επικεντρώνονταν στον καθημερινό επιούσιο και στην απόκτηση πλούτου για μια άνετη ζωή. Τους δικαιολογούσα γιατί τα ίδια έκανα και εγώ πριν συναντηθώ και μιλήσω τετ-α-τετ με τον Κύριο. Στην αδελφή της δώρισε το βιβλίο του γέροντα Παϊσίου αλλά ποτέ εκείνη δεν το άνοιξε. Γι’ αυτό όταν τους ανακοίνωσε μετά λίγες ημέρες χαμογελώντας πως έπρεπε να κάνει νέες χημειοθεραπείες και να υποστεί μέσα σε ένα μήνα μια νέα εγχείρηση, αυτή τη φορά στο κεφάλι εκείνοι άρχισαν να φωνάζουν κατά του Θεού. Χαρακτηριστικό είναι πως αδελφή της άνοιξε το παράθυρο και άρχισε χωρίς να υπολογίζει τους γείτονες να βρίζει τον Χριστό και να τον θεωρεί αίτιο της δυστυχίας που ήρθε στην οικογένεια. Κάτι αντίστοιχο έκανε και η μάνα ενώ ο πατέρας προτίμησε να ξεσκάσει και να ξεχάσει με μια ... παρτίδα πόκερ.\n«Δεν ακούν και δεν βλέπουν οι δικοί μου Χρήστο. Προσεύχομαι γι’ αυτούς αλλά φαίνεται πως το τείχος που έχουν υψώσει είναι αδιαπέραστο...», έλεγε με παράπονο η Αγγελική.\nΉταν αρχές της Άνοιξης, όταν ο γιατρός τηλεφώνησε στην Αγγελική και της είπε πως έκλεισε ημερομηνία για την εγχείρηση στο κεφάλι. Όλο αυτό το διάστημα εκείνη εργαζόταν στο αεροδρόμιο. Δεν είχε σταματήσει ούτε μια ημέρα. Μάλιστα δούλευε υπερωρίες προκειμένου να αναπληρώσει το χαμένο χρόνο από τις άδειες ασθενείας. Είχε κρατήσει μυστική τη νέα δοκιμασία της απ’ όλους γιατί όπως εξηγούσε στον Χρήστο ήθελε να αποφύγει αισθήματα συμπόνιας! Δύο ημέρες μόνο πριν ανακοίνωσε στον προϊστάμενο της το αίτημα της νέας άδειας για να υποβληθεί στην εγχείρηση. Μάλιστα χαρακτηριστικό είναι ότι την παραμονή της εγχείρησης δούλευε μέχρι τις 11 το βράδυ. Γνωστός συνδικαλιστής παραξενεύτηκε όταν έμαθε την επόμενη ημέρα ότι η Αγγελική εγχειρίζεται. «Μα πως είναι δυνατόν. Αυτή δούλευε μέχρι αργά το βράδυ και δεν είπε τίποτε», αναφώνησε όταν το έμαθε.\nΣτο νοσοκομείο τη συνόδευσε ο Χρήστος και η αδελφή της ενώ η μάνα της έφθασε μετά την εγχείρηση. Ο γιατρός τους είπε πως όλα πήγαν καλά και ο όγκος απομακρύνθηκε. Ωστόσο, εξέφρασε κάποιες επιφυλάξεις για το αν γίνει μετάσταση. Μετά την ύπνωση η Αγγελική ξύπνησε με ένα χαμόγελο. Απευθύνθηκε στον Χρήστο δείχνοντας το ξυρισμένο κεφάλι της. «Με θες ακόμα για γυναίκα σου; είπε. Εκείνος της είπε πως παραμένει όμορφη, όπως όταν τη γνώρισε και βρήκε ευκαιρία να της πει: «Αφού με προκαλείς τότε και εγώ σου λέγω πως αν μου πεις ναι σήμερα θα τρέξω να κλείσω ημερομηνία του γάμου μας...». Εκείνη έγειρε στο πλάι χωρίς να μιλήσει και έπιασε στοργικά το χέρι του Χρήστου. Με τον τρόπο αυτό θέλησε να κρύψει τα δάκρυα που έτρεξαν από το πρόσωπό της.\nΗ αδελφή της τη ρώτησε μετά λίγες ώρες εάν πήρε το χάπι για την επιληψία. Η Αγγελική απάντησε πως το ξέχασε. Αποτέλεσμα ήταν να θυμώσει η αδελφή της, να βάλει τις φωνές και να φύγει από το νοσοκομείο. Μια παρόμοια στάση κράτησε και η μάνα της όταν το απόγευμα της ίδιας ημέρας την επίπληξε γιατί έγινε αιτία να θυμώσει η αδελφή της. Ως τιμωρία οι δικοί της δεν ήρθαν να την δουν δύο ημέρες στο νοσοκομείο, ούτε καν την πήραν τηλέφωνο. Κοντά της παρέμεινε νύχτα –ημέρα ο Χρήστος. Όταν επανήλθαν οι δικοί της η Αγγελική δεν τους εξέφρασε κανένα παράπονο. Απλώς τους χαμογέλασε. Το διάστημα αυτό ίσως επειδή αισθανόταν πλέον πιο κοντά στο θάνατο εκμυστηρεύτηκε στον Χρήστο την επιθυμία της.\n«Εάν πεθάνω, να φροντίσεις να γράψεις στον τάφο το ίδιο κείμενο που ζήτησε και ο π. Παΐσιος. Είναι γραμμένο στο βιβλίο του», είπε. «\n«Άντε, βρε κουτή, θα γίνεις καλά, αφού το είπε και ο παππούλης» απάντησε ο Χρήστος.\n01/01/12 (20:23) - <<ΟΙ ΔΙΚΟΙ ΜΟΥ>> από ΛΟΥΚΙΑ ΜΠΑΡΜΠΑ-ΧΑΤΖΗΠΑΝΑΓΙΩΤΟΥ\nΠΟΛΛΑ ΓΙΝΟΝΤΑΙ ΚΑΙ ΠΟΛΥΣ Ο ΠΟΝΟΣ ΜΑΣ,ΓΙΑ ΝΑ ΒΑΛΟΥΜΕ ΠΑΝΩ ΑΠΟ ΤΟΥΣ ΣΥΝΑΙΣΘΗΜΑΤΙΚΟΥΣ ΔΕΣΜΟΥΣ,ΑΠΟ ΤΟΥΣ ΨΥΧΙΚΟΥΣ,ΤΟΝ ΘΕΟ.\nΠΡΑΓΜΑ ΠΟΥ ΚΑΝΕΙΣ ΔΕΝ ΠΡΟΒΛΕΠΕΙ...ΔΕΝ ΜΠΟΡΕΙ...


Οι εξελίξεις στη Συρία μετά την τουρκική εισβολή\nΓιατί η αποχώρηση των αμερικανικών στρατευμάτων από τη Συρία σηματοδοτεί μία πολύ σημαντική καμπή στην ιστορία της Μέσης Ανατολής.\nΓράφει: Esquire Editors 21 Οκτωβρίου 2019\nΑπό καθαρά στρατιωτικής πλευράς, η αποχώρηση των αμερικανικών στρατιωτικών δυνάμεων από την βορειοανατολική Συρία (έχουν φύγει περίπου 800 από τους συνολικά 1000, μόνον, Αμερικανούς στρατιώτες που ήταν στρατοπεδευμένοι στην περιοχή) θα μπορούσε από μόνο της να χαρακτηριστεί ως γεγονός μικρής σημασίας ως προς τις γενικότερες εξελίξεις. Την ίδια όμως στιγμή, από συμβολικής πλευράς, σηματοδοτεί μία πολύ σημαντική καμπή στην ιστορία της ευρύτερης Μέσης Ανατολής.\nΤου Σωτήρη Λίβα*\nΗ αλήθεια είναι ότι η αποχώρηση δεν ήταν καθόλου αναπάντεχη. Η απόφαση είχε ληφθεί από καιρό κι ήταν πλήρως ενταγμένη στον γενικότερο αμερικανικό στρατηγικό σχεδιασμό πλήρους στρατιωτικής απεμπλοκής από τα πολεμικά πεδία της ευρύτερης Μέσης Ανατολής. Κανείς, λοιπόν, δεν δικαιούται να κατηγορήσει τον Αμερικανό πρόεδρο για ασυνέπεια ή για σύγχυση προτεραιοτήτων. Άλλωστε, η εξωτερική του πολιτική ήταν, από την αρχή, προσανατολισμένη στη στήριξη της εσωτερικής πολιτικής του. Τόσο σε σχέση με την οικονομία, όσο και σε σχέση με την ασφάλεια.\nΗ αποχώρηση των αμερικανικών δυνάμεων αναπόφευκτα οδηγεί σε άμεσες επιπτώσεις\nΗ αποχώρηση, λοιπόν, σηματοδοτεί την εγκατάλειψη, σε αυτήν την φάση τουλάχιστον, του ηγεμονικού ρόλου των Η.Π.Α στη Μέση Ανατολή και υπηρετεί τον καίριο στόχο της μείωσης του κόστους της αμερικανικής εμπλοκής στην περιοχή. Επίσης αντιστοιχεί και συνδέεται, σε επίπεδο υφολογικό και δημόσιου λόγου, με τη μανιχαϊστική και υπεραπλουστευμένη κοσμοθεωρία του μέσου Αμερικανού ψηφοφόρου - και σίγουρα του μέσου ψηφοφόρου του Donald Trump.\nΔίνω πολύ μεγαλύτερη έμφαση στο εναρκτήριο γεγονός της παρούσας κρίσης (δηλαδή, στην αποχώρηση των αμερικανικών στρατιωτικών δυνάμεων από τη βορειοανατολική Συρία) από ό,τι στην τουρκική επέμβαση που ακολούθησε. Μία επέμβαση γεμάτη από εγκλήματα πολέμου και εγκλήματα κατά της ανθρωπότητας που έχουν λάβει τον χαρακτήρα εθνοκάθαρσης. Και αυτό γιατί από διεθνοπολιτικής άποψης, η εισβολή του τουρκικού στρατού δεν θα έχει τις βαθύτερες, από πλευράς χρόνου και σημασίας, επιπτώσεις που πολλά ΜΜΕ νομίζουν ότι θα έχει.\nΗ αποχώρηση των αμερικανικών δυνάμεων αναπόφευκτα οδηγεί σε δυο άμεσες επιπτώσεις: Το τέλος του εμφυλίου πολέμου στη Συρία και την ανάγκη αναπλήρωσης του αμερικανικού κενού στο ευρύτερο πλαίσιο σχέσεων της Μέσης Ανατολής.\nΟι κυβερνητικές δυνάμεις του Assad, με τη βοήθεια βεβαίως των Ρώσων και Ιρανών συμμάχων τους, έχουν σχεδόν πλήρως εδραιώσει την επικράτηση του δικτάτορα σε στρατιωτικό και διπλωματικό επίπεδο. Η αποχώρηση των Αμερικανών ανάγκασε τους Κούρδους του YPG, μπροστά στην ταχεία προέλαση των Τούρκων, να αποδεχθούν τη σύνδεσή τους με το κυβερνητικό στρατόπεδο. Αυτό κατέστη εφικτό για δυο λόγους, που έχουν να κάνουν τόσο με τη φύση της συριακής κυβέρνησης, όσο και με τις εσωτερικές πολιτικές της Ροζάβα (δηλαδή, του συριακού Κουρδιστάν).\nΜετά την τουρκική εισβολή χιλιάδες Κούρδοι της Συρίας έψαξαν καταφύγιο στα κουρδικά εδάφη του Ιράκ.\nΠρώτον, διότι η συριακή κυβέρνηση (τόσο η παρούσα, όσο και αυτή του πατέρα Assad) δεν έχει επιδείξει έναντι των Κούρδων την ίδια ανελέητη θηριωδία που επέδειξε έναντι άλλων πληθυσμιακών ομάδων (και κυρίως έναντι της αραβικής, σουνιτικής πλειονότητας της χώρας), ούτε τους συμπεριφέρθηκε με τον τρόπο που είχαν συμπεριφερθεί στους Κούρδους πολίτες τους τα καθεστώτα στο Ιράκ (επί Saddam Hussein ), στην Τουρκία και το Ιράν. Δεύτερον, γιατί οι Κούρδοι της Συρίας αποτελούν συγκοινωνούντα δοχεία με τον κουρδικό πληθυσμό της Τουρκίας (και μάλιστα, σε ένα ποσοστό πάνω από το 20% είναι Κούρδοι της Τουρκίας) και επηρεάζονται σε μεγάλο βαθμό από τις εσωτερικές εξελίξεις της.\nΕίναι πολύ πιθανόν η Τουρκία να αντιμετωπίσει, μεσοπρόθεσμα, πρόβλημα με τους εκατοντάδες των μαχητών του ISIS στο εσωτερικό της.\nΤο YPG (το κόμμα που έχει επικρατήσει στη Ροζάβα) είναι ουσιαστικά συνέχεια και προέκταση του PKK. Η κυβέρνηση Assad και το YPG, το οποίο έχει συντρίψει στο εσωτερικό της Ροζάβα κάθε αντιπολιτευτική φωνή (κυρίως δηλαδή κάθε αντίσταση στον διμέτωπο πόλεμο των Κούρδων της Συρίας, κατά του ISIS και κατά της τουρκικής κυβέρνησης) μπορούν να συνεργαστούν. Άλλωστε, υπάρχει μακρά προϊστορία στενών σχέσεων μεταξύ PKK και πατέρα Assad.\nΑυτό το τελευταίο στοιχείο είναι που με κάνει να πιστεύω ότι η κουρδική πίεση προς την Τουρκία όχι μόνον δεν θα κοπάσει αλλά, αντιθέτως, θα αυξηθεί. Τόσο εσωτερικά από τα εδάφη της (όπου θα εμφανιστούν νέες γενιές μαχητών του PKK) όσο και από το συριακό έδαφος. Η ζώνη ασφαλείας, από όπου, υπό την πίεση των Ρώσων, πολύ γρήγορα αναγκαστικά θα αποχωρήσουν τα τουρκικά στρατεύματα, είναι εξαιρετικά στενή για να αποτρέψει τις διεισδύσεις του YPG.\nΤο κενό των αμερικανικών δυνάμεων αναγκαστικά θα αναπληρωθεί από τις εσωτερικές αναδιατάξεις στο πλαίσιο των σχέσεων μεταξύ των μικρότερων ή μεγαλύτερων δυνάμεων της περιοχής.\nΣυγχρόνως, είναι πολύ πιθανόν η Τουρκία να αντιμετωπίσει, μεσοπρόθεσμα, πρόβλημα με τους εκατοντάδες των μαχητών του ISIS στο εσωτερικό της. Η στενή σχέση της κυβέρνησης AKP (του κόμματος, δηλαδή, του Recep Tayyip Erdoğan) με το ISIS είναι γνωστή εδώ και αρκετά χρόνια. Οι μαχητές του ISIS αντιμετώπιζαν το τουρκικό έδαφος ως έναν φιλικό χώρο ανασυγκρότησης των δυνάμεων τους. Τώρα, όμως, και με το τέλος του πολέμου, θα πρέπει να βρεθεί τρόπος διαχείρισής τους. Σε αντίστοιχες περιπτώσεις (π.χ. "χρήση" ισλαμικού εξτρεμιστών στο ιρακινό έδαφος από τη Συρία), πολύ γρήγορα το πρόβλημα μεταβιβάσθηκε στο εσωτερικό της χώρας – πάτρωνα της τρομοκρατίας.\nΤο θέμα αυτό βεβαίως ενδιαφέρει και την Ελλάδα. Επίσης εξαιρετικού ενδιαφέροντος, διπλωματικά, είναι το τι θα συζητηθεί μεταξύ Erdoğan και Vladimir Putin και ποιες "διαβεβαιώσεις" θα λάβει ο Τούρκος πρόεδρος από το Κρεμλίνο σχετικά με τις τουρκικές αξιώσεις στην Κύπρο. Τέλος, και επιστρέφοντας στην αποχώρηση των αμερικανικών δυνάμεων από τη Συρία, το κενό αναγκαστικά θα αναπληρωθεί από τις εσωτερικές αναδιατάξεις στο πλαίσιο των σχέσεων μεταξύ των μικρότερων ή μεγαλύτερων δυνάμεων της περιοχής. Δεν θα πρέπει να μας ξενίσει ακόμη και μία, στο εγγύς μέλλον, προσέγγιση μεταξύ Σαουδικής Αραβίας και Ιράν.\n* O Σωτήρης Λίβας είναι Αναπληρωτής Καθηγητής στο Ιόνιο Πανεπιστήμιο στο γνωστικό αντικείμενο Δίκαιο και Πολιτική στη Μέση Ανατολή.\nΠΟΛΙΤΙΚΗ ΤΟΥΡΚΙΑ ΣΥΡΙΑ ΚΟΥΡΔΟΙ ΕΠΙΚΑΙΡΟΤΗΤΑ\nΟι 15 χώρες με το υψηλότερο ποσοστό θνησιμότητας λόγω κορονοϊού\nΕίναι η κολχικίνη το αντίδοτο στον κορονοϊό;\nΚορονοϊός: 74 νέα κρούσματα, 28 συνολικά οι νεκροί στην Ελλάδα\nΤα τρομακτικά σενάρια για το τέλος της πανδημίας\nΗ έξυπνη εφαρμογή για αποστολή μηνύματος στο 13033\nΓιατί η Ιταλίδα μεταφράστρια του Donald Trump είναι όλοι εμείς\nElisabetta, δεν πειράζει. Ούτε εμείς καταλαβαίνουμε τι λέει, τι εννοεί ή τι έχει στο μυαλό του.\nΌλα ξεκίνησαν με την αύξηση του εισιτηρίου του μετρό. Τώρα οι διαδηλώσεις έχουν πάρει μορφή κινήματος ενάντια στις ανισότητες.


3D Τεχνολογία LMI - Robovision\n3D Τεχνολογία LMI\nΟ έλεγχος ποιότητας συχνά απαιτεί εξειδικευμένη τεχνολογία 3D. Γι' αυτό έμπειροι μηχανικοί επιλέγουν το Gocator για τη σάρωση προϊόντων και χαρακτηριστικών τους. Ο έξυπνος αισθητήρας 3D, συνδυάζει με ευκολία ταχύτητα, ανάλυση και ευαισθησία.\nΔιαφήμιση LMI 3D\nΦυλλάδιο προϊόντων Gocator\nPoint Profilers ταχυτήτων ως 32 kHz\nGocator 1300 για μετρήσεις διαστάσεων υψηλής ταχύτητας (πχ. τραχύτητα επιφανείας, πάχος αντικειμένου) σε αυτοματοποιημένα συστήματα.\nΠρο-βαθμονομημένα & έτοιμα για μέτρηση\nΔυνατότητα σύνδεσης σε δίκτυο πολλαπλών αισθητήρων\nΓραμμικά Profilers Χαμηλού κόστους\nΧρησιμοποιήστε τα Gocator 2100 για βασικές εφαρμογές επιθεώρησης ποιότητας, όπου δεν απαιτείται η υψηλότερη ανάλυση.\nVGA απεικόνιση: 640 σημεία ανά ανάλυση προφίλ\nΠεδίο θέασης: μέχρι 1260 mm\nΕύρος μέτρησης: μέχρι 800 mm\nΣτιβαρά Γραμμικά Profilers\nΟι αισθητήρες Gocator 2300 παρέχουν ισχυρή 3D επιθεώρηση σε ένα ευρύ φάσμα εφαρμογών υψηλής ταχύτητας και μεγάλου όγκου.\nMegapixel απεικόνιση: 1280 βαθμοί ανά ανάλυση προφίλ\nProfiler υψηλής ταχύτητας & ανάλυσης\nGocator 2400 έχουν σχεδιαστεί για επιθεώρηση προκλητικών στόχων, όπως μικροσκοπικά χαρακτηριστικά σε ηλεκτρονικά μέρη, σκοτεινά υλικά όπως πέλμα ελαστικών, ελαστικά φύλλα σε εφαρμογές υψηλής ταχύτητας.\n2-Megapixel απεικόνιση: Μέχρι 1920 σημεία ανά ανάλυση προφίλ\nΠεδίο θέασης (FOV): έως 194 mm\nΕύρος μέτρησης: μέχρι 210 mm\nΑπίστευτη ταχύτητα & ανάλυση\nGocator 2500 έχουν σχεδιαστεί για να παρέχουν πλήρη τρισδιάσταση επιθεώρηση μέχρι 10KHz. Το μπλε λέιζερ & τα προηγμένα οπτικά παρέχουν ανώτερη ποιότητα δεδομένων micro-μεγεθών & προκλητικών επιφανειών.\nΠεδίο θέασης (FOV): έως 100 mm\nΕύρος μέτρησης: 6 μέχρι 80 mm\nΓραμμικός Profiler 2 καμερών\nΔύο κάμερες μεγιστοποιούν την κάλυψη σάρωσης και ελαχιστοποιούν την απόφραξη για εφαρμογές όπως η πρωτεύουσα σάρωση αρχείων καταγραφής.


Αγγελος Βασιλείου: Παγκόσμιος πρωταθλητής, αριστούχος μαθητής - Megamed.gr\nΑγγελος Βασιλείου: Παγκόσμιος πρωταθλητής, αριστούχος μαθητής\nΣυνέντευξη με τον Άγγελο Βασιλείου.\nΕίναι 7 το πρωί, δεν έχει καλά-καλά ξημερώσει και, ενώ εγώ πίνω μονορούφι τον πρώτο καφέ της ημέρας, εκείνος είναι χαμογελαστός και κινείται στο χώρο γεμάτος ενέργεια. Βρισκόμαστε στις αθλητικές εγκαταστάσεις του Κολλεγίου Ψυχικού, όπου ο Αγγελος Βασιλείου προπονείται κάθε μέρα πριν ξεκινήσει το μάθημα – αυτή ήταν η μόνη ώρα που μπορούσε να διαθέσει για να τα πούμε, αφού η φράση «ελεύθερος χρόνος» δεν είναι ενταγμένη στην καθημερινότητά του. «Ο μεγαλύτερος αντίπαλος του αθλητή είναι το χρονόμετρο. Μόνο με στρατιωτική πειθαρχία και ψυχικό σθένος… μοναχού μπορείς να κάνεις θαύματα σε ένα 24ωρο», λέει και περιγράφει το απαιτητικό πρόγραμμά του. Ξύπνημα στις 6.30, δίωρη προπόνηση, σχολείο έως τις 3.30 (στα διαλείμματα, αντί να παίζει μπάλα στο γήπεδο με τους φίλους του, κάθεται στην τάξη και μελετάει), δεύτερη προπόνηση μετά τη λήξη των μαθημάτων, 4 ώρες φροντιστήριο και επιστροφή στο σπίτι. Κατά μέσον όρο κοιμάται 5 ώρες την ημέρα και επιτρέπει στον εαυτό του μία βόλτα κάθε Σάββατο. «Πρόκειται για ένα σύνθετο αγώνισμα που συνδυάζει ταχύτητα, αντοχή και τεχνική. Οι αθλητές που καταφέρνουν να διαπρέψουν σε αυτό δεν είναι απλοί πρωταθλητές, είναι μαχητές», εξηγεί.\nΟ ίδιος, στα 17 του, έχει ακούσει δύο φορές τον Εθνικό Υμνο. Πέρυσι τέτοια εποχή, στο Παγκόσμιο Πρωτάθλημα που διεξήχθη στην Κύπρο τερμάτισε πρώτος και τρίτος στην κατηγορία των παίδων, ενώ στα τέλη Οκτωβρίου στη Γουατεμάλα στέφθηκε παγκόσμιος πρωταθλητής μοντέρνου πεντάθλου εφήβων: κέρδισε χρυσό μετάλλιο στο τρίαθλο, που περιλαμβάνει σκοποβολή (5 βολές x 4 γύρους), κολύμβηση (100 μ. x 4 φορές), τρέξιμο (800 μ. x 4 φορές) και στο δίαθλο (200 μ. κολύμβηση – 3.000 μ. τρέξιμο), όπου μάλιστα σημείωσε την καλύτερη επίδοση όλων των εποχών στην κατηγορία εφήβων, με χρόνο ρεκόρ 10:37. «Δουλεύω όλη μου τη ζωή γι’ αυτόν το σκοπό και αν έπρεπε να γυρίσω το χρόνο πίσω, θα το ξαναέκανα ευχαρίστως».\nΞεκίνησε να κολυμπάει όταν ήταν μόλις 5 ετών και επί μία δεκαετία το νερό έγινε το φυσικό του περιβάλλον. Στο Γυμνάσιο αποφάσισε να αποσυρθεί από τον αθλητισμό για να αφιερωθεί στο διάβασμα, αλλά στο Λύκειο… υποτροπίασε και έγινε μέλος της ομάδας στίβου. «Εχει τη νοοτροπία του νικητή. Στη γραμμή της εκκίνησης τα μάτια του θαρρείς πως πετούν σπίθες – τόση είναι η λαχτάρα του για την πρωτιά», λέει ο προπονητής του Ιωάννης Οικονόμου. Επειτα από προτροπή της Παγκόσμιας Ομοσπονδίας, στα 16 του πήγε μόνος για 25 μέρες στη Βουλγαρία για να προπονηθεί στο μοντέρνο πένταθλο. Ηταν, τότε, αρχάριος, αλλά η νίκη που ήρθε αργότερα στην Κύπρο τον έκανε να πάρει το άθλημα στα σοβαρά. «Ηθελα όσο τίποτα να πάω στην Ολυμπιάδα Νέων, αλλά, ενώ πέρασα στα προκριματικά, δεν με άφησαν να συνεχίσω γιατί το συγκεκριμένο αγώνισμα δεν υφίσταται στην Ελλάδα».\nΕτσι, χορηγοί και υποστηρικτές του έγιναν οι γονείς του. Ο Σωκράτης Βασιλείου, μαθηματικός, και η σύζυγός του Μαρία, γιατρός, μετακόμισαν από την Ελευσίνα προκειμένου να νοικιάσουν ένα διαμέρισμα δίπλα στο σχολείο του Αγγελου. «Το αυτοκίνητο μετατράπηκε σε τροχόσπιτο, η καθημερινότητά μας προσαρμόστηκε στου γιου μας, αλλά τίποτα από αυτά δεν είναι θυσία όταν βλέπεις το παιδί σου ευτυχισμένο. Είμαστε υπερήφανοι που μπορούμε να συνδράμουμε στο όνειρό του», λένε. Ηταν εκείνοι που τον ώθησαν να μην παρατήσει τα μαθήματά του για χάρη του αθλητισμού, αλλά να προσπαθήσει να τα συνδυάσει. Ετσι το 2013 ο Αγγελος βραβεύτηκε από τον ΠΣΑΤ ως ο καλύτερος νέος Ελληνας αθλητής με τις υψηλότερες ακαδημαϊκές διακρίσεις. Σήμερα είναι αριστούχος μαθητής της Γ΄ Λυκείου, διαβάζει ανελλιπώς για τις πανελλήνιες εξετάσεις και ελπίζει να γίνει δεκτός σε πανεπιστήμιο της Αγγλίας, όπου θα συνεχίσει το πένταθλο ενώ παράλληλα θα σπουδάζει μηχανικός. Τι άλλο ελπίζει για το μέλλον; «Οταν οι συνομήλικοί μου έβλεπαν Μουντιάλ θέλοντας να μοιάσουν στον Μπέκαμ, εγώ θαύμαζα τον Βασίλη Φλώρο (σ.σ. πρωταθλητής στο μοντέρνο πένταθλο). Υπάρχουν πολλά παιδιά που δεν τους λείπει ούτε το ταλέντο ούτε η όρεξη, αλλά ένα πρότυπο. Η πραγματική μου νίκη θα είναι να καταφέρω να τους εμπνεύσω ώστε το πένταθλο να αποκτήσει παράδοση στη χώρα μας. Δεν έχει πλάκα να πανηγυρίζει κανείς μόνος».\n← Διάκριση εργαστηρίου φυσιολογίας\nΔΙΟΥΡΗΘΡΙΚΗ ΠΡΟΣΤΑΤΕΚΤΟΜΗ ΜΕ ΔΙΠΟΛΙΚΗ ΤΕΧΝΙΚΗ (T.U.R.I.S) ΣΕ ΚΑΛΟΗΘΗ ΥΠΕΡΠΛΑΣΙΑ ΠΡΟΣΤΑΤΟΥ →


ΣΟΔΕΙΑ: [Μικρές Απώλειες] της Μαρίας Λιάκου ~ ΒΙΒΛΙΟΠΑΡΟΥΣΙΑΣΕΙΣ\n[Μικρές Απώλειες] της Μαρίας Λιάκου ~ ΒΙΒΛΙΟΠΑΡΟΥΣΙΑΣΕΙΣ\nαπό τις εκδόσεις "Όστρια"\nΗ Μαρία Λιάκου γεννήθηκε το 1960. Σπούδασε Βρεφοκομεία και Κοινωνική Εργασία.\nΕργάστηκε ως Κοινωνική Λειτουργός στον Ελληνικό Ερυρθρό Σταυρό.\nΕχει εκδόσει το 2014 μια συλλογή διηγημάτων με τίτλο «ΜΙΚΡΕΣ ΑΠΩΛΕΙΕΣ» εκδόσεις ΟΣΤΡΙΑ.\nΔιηγήματα της έχουν δημοσιευτεί στο περιοδικό FRACTAL και στην ηλεκτρονική εφημερίδα Ritsmascorner.eu\nΤο βιβλίο της Μαρίας Λιάκου (εκδόσεις ΟΣΤΡΙΑ) με τίτλο «μικρές απώλειες» αποτελείται από οχτώ Διηγήματα που τα διαβάζεις σύντομα αλλά δεν ξεμπερδεύεις εύκολα μαζί τους…\nΚάθε διήγημα περιγράφει ένα ασήμαντο ίσως γεγονός , από αυτά που συμβαίνουν γύρω μας στην καθημερινή μας ζωή αλλά που μπορεί να ειδωθεί (ειπωθεί) αλλιώτικα.\nΤο συγγραφικό ερέθισμα είναι η άλλη οπτική που σε κάνει να δεις τις απώλειες- δυσκολίες ως ευλογίες! Το βιβλίο αναδεικνύει τι ρόλο μπορεί να παίξει το μικρογεγονός δοσμένο χωρίς βαριά νοήματα , με λιτή φόρμα γραφής και υπαινικτικά να παροτρύνει τον αναγνώστη να αναρωτηθεί και να του βάλλει διλλήματα.\nΕκείνος ούτε που ανησύχησε ! Εμείς βγάζαμε χαρτομάντιλα από τις τσάντες μας γρήγορα γρήγορα μπας και περισώσουμε κάτι και σκουπίζαμε τα χαρτιά. Πήγε προς το παράθυρο και κοίταζε έξω σαν να μας έλεγε κάντε ότι κάνετε και αφήστε με .Ποιος να έφευγε αφού δεν μας το υπέδειξε! Μπορεί και επίτηδες να μας γυρνάει την πλάτη να μας τσεκάρει αν είμαστε στρατιωτάκια ακούνητα και αγέλαστα στις θέσεις μας σκέφτηκα. Η διπλανή μου ξερόβηξε δυνατά μπας και ενοχληθεί και γυρίσει το βλέμμα του σε μας. Μάταια! Τι κάνουμε τώρα ρωτάω ? Σιωπή από όλους.\n- «Ισχύει η απόλυσή των δέκα και σε μισή ώρα να έρθουν τα χαρτιά για υπογραφή στο γραφείο μου» είπε και έφυγε από την αίθουσα με ύφος αυτοκράτορα.\nΈνας ένας με τα χαρτιά του αποχωρούσε από την αίθουσα και με κατεβασμένο βαρύ κεφάλι βγαίναμε. Ο κλητήρας που καθόταν έξω από την αίθουσα συνεδριάσεων ρώτησε\n-«τι απόφαση βγήκε»?\n-«θα απολυθούν δέκα» συλλάβισε χαμηλόφωνα ο Προϊστάμενος Προσωπικού και βιαστικά έφυγε σχεδόν τρέχοντας.\nΟ κλητήρας μονολόγησε «αυτή είναι η αρχή θα έχει και συνέχειες»\nΒουβά συμφωνούσαμε όλοι μάλλον γιατί κανένας μας δεν άνοιξε συζήτηση μαζί του ούτε τον αποθάρρυνε από τον συλλογισμό του.\nΓύρισα στο γραφείο μου και αναρωτιόμουνα πόσο οδυνηρό είναι από τη μια στιγμή στην άλλη να ανατρέπονται τα δεδομένα ζωής Εκεί που μέχρι σήμερα που ήρθα για εργασία ένοιωθα ότι ήμουν ένας κρίκος της αλυσίδας και όλοι μαζί ως δημιουργική ομάδα παρείχαμε το έργο που η επιχείρηση θεωρούσε και αναγκαίο και πετυχημένο δέκα κρίκοι θα κοπούν. Θα μεγαλώσω ως κρίκος για να καλύψω το μήκος της αλυσίδας τώρα ? Πως θα γίνει αναρωτιόμουνα. Στα διπλανά γραφεία απόλυτη σιωπή. Ούτε οι πόρτες να ανοιγοκλείνουν ούτε κόσμος να κυκλοφορεί .\nΔιάθεση για εργασία υπό το μηδέν. Καθισμένη βουβή και μόνη στο γραφείο όχι πλέον στο γραφείο μου.!!!Σκέψεις σκέψεις ….μα γιατί έτσι ξαφνικά αναρωτιόμουνα. Οικονομικά προβλήματα δεν είχαμε αντιληφθεί ότι είχε η εταιρεία. η «αναδιάρθρωση» που πέταξε ξερά ο Διευθυντής δεν θα έπρεπε να είχε συζητηθεί και μαζί μας. Λες όλοι να το ήξεραν εκτός από εμένα? Μπα δεν νομίζω είμαστε μια οικογένεια εδώ κάποιος κάτι θα έλεγε δεν μπορεί συλλογιζόμουν.\nΤο ανακοινώσιμο συμβάν ήταν διαλυτικό ,σκέψεις υπόνοιες για το ποιοι θα φύγουν ως άτομα δεν μπορούσα να διανοηθώ να κάνω.\nΜετά από τρείς βασανιστικές ώρες χτυπάει η πόρτα μου και μπαίνει ο κλητήρας με ύφος θανάτου και βήμα πάπιας που μόλις τον κράταγε όρθιο μου λέει.\n-«πάρε το χαρτί είστε όλοι μέσα και οι δέκα, εγώ μάλλον θα είμαι ο επόμενος μέχρι να σας μοιράσω τα χαρτιά».\nΠάγωσα ούτε που κοίταξα το χαρτί που μόλις μου είχε ακουμπήσει στο γραφείο. Δεν μπορεί να συμβαίνει κάτι τέτοιο έλεγα μέσα μου. Μα πως έχω τόσες εκκρεμότητες πως θα γίνει σε ποιόν θα τις αφήσω? Ο θυμός μου φούντωσε ένοιωθα ότι μέσα μου φουρτουνιασμένος ωκεανός με κυρίευε.\nΘα πάω να το συζητήσω με τον Διευθυντή δεν μπορεί κάτι δεν θα έχει λάβει υπόψη όχι και εγώ να απολυθώ. Δεν μπορεί !\nΗ πόρτα του γραφείου μου μετά από ένα τέταρτο ανοίγει ξανά χωρίς καν να την χτυπήσει ο κλητήρας εισβάλλει εκ νέου με έναν φάκελο στο χέρι αυτή τη φορά\n- «η επιταγή της αποζημίωσή σας υπογράψτε εδώ..» και μου βάζει το στυλό στο χέρι.\n-«δεν μπορεί κάποιο λάθος θα έγινε δεν την παίρνω» του λέω ψιθυριστά.\n-«κανένα λάθος η εταιρεία από αύριο δεν θα έχει στελέχη μόνο ο Διευθυντής η γραμματέας του εγώ και ο φύλακας θα είμαστε. Αλλά και εμείς για πόσο»!\n-«Μα μίλησε για αναδιάρθρωση» είπα\n-« πώς να σας πει κατάμουτρα ότι όλοι αύριο δεν θα έχετε εργασία» μου απάντησε. « α και την επόμενη Τρίτη ώρα 10 το πρωί να έρθετε να μαζέψετε τα προσωπικά σας όσοι σήμερα δεν μπορείτε. Η εταιρεία θα κλείσει σε μισή ώρα όπως κάθε ημέρα» και έφυγε.\nΆρχισαν να βουίζουν τα αυτιά μου το στομάχι μου να έχει ένα τόνο φορτίο μέσα του. Σήκω έλεγα μάζεψε τα πράγματα σου σε σουτάρουν έξω .Δεν μπορούσα να κουνηθώ καθόλου. Δεν μπορώ να το αντέξω έλεγα και είχα δύσπνοια. Γιατί σε μένα Θεέ μου να συμβεί αυτό αναρωτιόμουνα . Δεν μπορώ να το αντέξω!\nΤο χθες ως μια ταινία καρέ καρέ πέρναγε από μπροστά μου. Μα πρέπει να είμαι πολύ χαζή για να μην έχω προετοιμαστεί για κάτι ανάλογο.!!\nΣε ανάλογες περιπτώσεις είχα ακούσει λόγια παρηγοριάς του τύπου «η ζωή είναι μπροστά σου-\nΜια κακιά συγκυρία είναι κάτι καλό θα έρθει μπροστά σου»!!!!\nΣαν καλό μου ακούστηκε ….Λες αναρωτήθηκα… μήπως είχα βαλτώσει εδώ μέσα!!\nΤο τώρα με καλεί να αναγνωρίσω την προσωπική μου εξέλιξη μέσα από αυτή την απώλεια της εργασίας.\nΜα η ζωή μας όλη έχει μικρές και μεγάλες απώλειες.!!.Η αναγκαιότητα της αλλαγής (Κρισναμούρτι) ήρθε για μένα….\nΗ προσαρμογή μας στη νέα κατάσταση από την έλλειψη αυτού που χάσαμε είναι βέβαια στενάχωρη και οδυνηρή. Είναι δρόμος μακρύς με μονοπάτια…\nΗ μετάβαση όμως στο νέο είναι μια καινούργια αρχή.\nΗ ζωή μέσα στην ιερότητα και τη σοφία που την διακρίνει μας καλεί να συνεχίσουμε την πορεία μας. Ίσως αυτό να είναι το γοητευτικό μυστικό δώρο της ζωής.\nΕτικέτες ΒΙΒΛΙΟ [παρουσιάσεις], διηγήματα, Μαρία Λιάκου


politikologia1: ΒΙΝΤΕΟ--Κικίλιας: Η αναδιανομή του πλούτου κάνει τους φτωχούς… τεμπέληδες !!!\nΗ στήριξη των φτωχών στρωμάτων και η αναδιανομή του πλούτου είναι «μαρξιστικό κόμπλεξ που ποινικοποιεί το κέρδος. Οι φτωχοί έτσι δεν έχουν κίνητρο να συνεισφέρουν στην οικονομία». Αυτή την απίστευτη δήλωση δεν την κάποιος άλλος δισεκατομμυριούχος, αλλά ο Τομεάρχης Μεταναστευτικής Πολιτικής της ΝΔ, Βασίλης Κικίλιας.\nΗ στήριξη λοιπόν της πληττόμενης κοινωνίας και του φτωχοποιημένου κόσμου και η μίνιμουμ αναδιανομή σύμφωνα με τον κ. Κικίλια κάνει τους φτωχούς… αδρανείς και τεμπέληδες.\nΗ ΝΔ του Κυριάκου Μητσοτάκη φαίνεται αγγίζει τα άκρα του νεοφιλελευθερισμού\nΔείτε το βίντεο και τα συμπεράματα δικά σας…(aftodioikisi)


Η Γαλλία είναι η πρώτη χώρα που απαγορεύει τα...πλαστικά πιάτα και ποτήρια - dailythess | Ειδήσεις από τη Θεσσαλονίκη\n17 Σεπτεμβρίου 2016 - 19:12\nΝόμο με τον οποίο απαγορεύει τα πλαστικά ποτήρια, μαχαιροπίρουνα και πιάτα ψήφισε η Γαλλία προκειμένου να προωθήσει προϊόντα κατασκευασμένα από βιολογικής προέλευσης υλικά.\nΠρόκειται για νόμο ο οποίος θα ισχύσει από το 2020 και είναι ενταγμένος στο φιλόδοξο σχέδιο της ενεργειακής μετάβασης για την πράσινη ανάπτυξη, το οποίο έχει στόχο η χώρα να συμβάλλει πιο αποτελεσματικά στην αντιμετώπιση της κλιματικής αλλαγής.\n“Οι καταναλωτές μπορεί να καταλάβουν ότι είναι εντάξει να αφήσουν τα προϊόντα αυτά στην ύπαιθρο μετά την χρήση, αφού είναι εύκολα βιοδιασπώμενα στη φύση. Αυτό είναι ανοησία. Μπορεί έτσι να χειροτερέψει ακόμα περισσότερο και το πρόβλημα με τα σκουπίδια”, τόνισε.\nTags: Γαλλία, κλιματική αλλαγή, περιβάλλον\nΤο 90% των συνταξιούχων δεν θα επιβαρυνθεί, δηλώνει ο Κατρούγκαλος


Sani Resort - Ο γάμος μου - Specialday.gr\nTo Sani Resort βρίσκεται στην χερσόνησο της Κασσάνδρας, την πρώτη από τις τρεις μαγευτικές χερσονήσους της Χαλκιδικής – Κασσάνδρα, Σιθωνία, Άθως. Με θέα στον Όλυμπο και το Αιγαίο, έχει το πλεονέκτημα να βρίσκεται μόνο 45 λεπτά από το αεροδρόμιο Μακεδονία της Θεσσαλονίκης και 60 λεπτά από το κέντρο της συμπρωτεύουσας, μιας από τις πιο συναρπαστικές πόλεις της Ελλάδας. Επιπλέον, ο επισκέπτης του Sani Resort μπορεί να βρεθεί μέσα σε λίγες ώρες στις μαγικές παραλίες της Σιθωνίας καθώς και στο Άγιο Όρος.\nΤο Sani Resort δεν είναι ένα απλό θέρετρο. Ούτε ένας συνηθισμένος προορισμός. Εκφράζει μια νέα φιλοσοφία απόδρασης, με την ευζωία να έχει τον πρώτο λόγο. Εκεί όπου ο άνθρωπος συναντά τη φύση με σεβασμό, σε ένα περιβάλλον απαράμιλλης αισθητικής, πολυτέλειας και φυσικής ομορφιάς, το Sani Resort προσφέρει μια ολοκληρωμένη εμπειρία διακοπών σε όσους αναζητούν το μοναδικό: ένα οικολογικό καταφύγιο 4.500 στρεμμάτων, με συναρπαστική φύση, γαλάζια νερά και απεριόριστη θέα, τέσσερα πολυτελή ξενοδοχεία (Sani Beach Hotel, Sani Beach Club, Porto Sani Village, Sani Asterias Suites) εξοχικές πολυτελείς κατοικίες, μια υπερσύγχρονη μαρίνα, δυο εντυπωσιακά SPA, υπηρεσίες πέντε αστέρων και ασυναγώνιστες παροχές, αλλά και γαστρονομικές και πολιτιστικές αναζητήσεις μέσα από το Φεστιβάλ Γαστρονομίας Sani Gourmet και το Διεθνές Φεστιβάλ Μουσικής και Εικαστικών Τεχνών Sani Festival.\nTo Sani Resort κάνει τις επιθυμίες των διακοπών σας πραγματικότητα, προσφέροντας πληθώρα επιλογών από έναν σημαντικό αριθμό εστιατορίων και μπαρ, διαφορετικά είδη αθλητικών δραστηριοτήτων, παραλίες, spa, παιδικές εκδηλώσεις και προγράμματα για όλη την οικογένεια. Όλες μας οι επιλογές έχουν στόχο τη δική σας καλοπέραση.\nΦανταστείτε τον γάμο σας σε ένα από τα ομορφότερα μέρη του κόσμου: το Sani Resort. Ο γάμος σας πρέπει να είναι η πιο αξέχαστη γιορτή της ζωής σας, αλλά η διοργάνωσή της είναι συχνά κουραστική και αγχώδης εμπειρία. Όμως δεν χρειάζεται να είναι έτσι. Η Anna, η υπεύθυνη οργάνωσης γάμων του Sani Resort, είναι στη διάθεσή σας για να τα οργανώσει όλα για σας. Επιπλέον, μπορείτε να επιλέξετε από μία ποικιλία πακέτων γάμου για να βρείτε αυτό που σας ταιριάζει.\nΤο Sani Resort διαθέτει όλα όσα χρειάζεστε, από κομμωτήριο μέχρι μακιγιάζ, από ανθοπωλείο μέχρι φωτογράφο. Και σίγουρα ένας από τους υπερσύγχρονους χώρους δεξιώσεων μας ή το φυσικό μας τοπίο είναι ο ιδανικός για σας και τους καλεσμένους σας. Περιμένουμε να σας συναντήσουμε και να κάνουμε την καλύτερη ημέρα της ζωής σας ακόμη πιο υπέροχη.\nΕπιλέγοντας τον ιδανικό hair-stylist


Προς... απόσυρση η φανέλα του Μοροζίνι! - Onsports.gr\nOnsports Team\t16 Απριλίου 2012, 14:25\nΠολύ πιθανό είναι το ενδεχόμενο να αποσυρθεί η φανέλα με το νούμερο «25» της Λιβόρνο, για να τιμηθεί με αυτόν τον τρόπο η μνήμη του Πιερμάριο Μοροζίνι.\nΟ μάνατζερ του ποδοσφαιριστή, Ερνέστο Ραντάζο, μίλησε σε ιταλικά Μέσα, τονίζοντας πως θα ήταν ωραίο να επιβεβαιωθούν οι φήμες περί απόσυρσης της φανέλας του άτυχου Ιταλού ποδοσφαιριστή.\n«Είναι ωραίο να ακούω κάτι τέτοιο. Είναι μία πράξη που συμπληρώνει τις αμέτρητες κινήσεις αγάπης που φτάνουν από ολόκληρο τον ποδοσφαιρικό κόσμο και τους απλούς ανθρώπους για τον Πιερμάριο», τόνισε αρχικά.\nΣτη συνέχεια, ο Ραντάζο μίλησε για τη ζωή του Μοροζίνι: «Τον ήξερα από μικρή ηλικία. Και οι δύο γονείς του πέθαναν όταν ήταν παιδί και ο αδερφός του είχε αυτοκτονήσει. Είχε μία ατυχή ιστορία, γίναμε φίλοι και γρήγορα έδειξε την ποιότητά του, αλλά το πιο σημαντικό αποδείχθηκε σπουδαίος άνθρωπος».


Pixie Cuts: 14 διαφορετικά στιλ από τις πασαρέλες | VOGUE.GR\nPixie Cuts: 14 διαφορετικά στιλ από τις πασαρέλες\n«Το καρέ, που επικρατεί τα τελευταία χρόνια, άνοιξε το δρόμο για πιο κοντές κουπ, που αποκτούν όλο και περισσότερους οπαδούς όσο περνούν οι σεζόν», λέει ο κομμωτής και ιδιοκτήτης του My Place Hair Studio, Tommaso Incamicia.\nΤο σκεπτικό γύρω από το pixie hairstyle είναι «Η διάθεση να παίξει κανείς με τα διαφορετικά μήκη. Με αυτό το κούρεμα μπορείς να κάνεις πολύ εύκολα χτενίσματα», λέει ο Ιταλός κομμωτής.\n«Η μεγαλύτερη τάση αυτή τη στιγμή είναι οι αφέλειες», προσθέτει. «Αυτό ισχύει είτε μιλάμε για μακριά, κοντά, ίσια ή σπαστά μαλλιά». Παρά τη μεγάλη δημοφιλία του ανδρόγυνου κουρέματος, «Όταν μια γυναίκα θέλει να κοντύνει τα μαλλιά της, οι κομμωτές προσπαθούν παράλληλα να τονίσουν τη θηλυκότητά της», εξηγεί και παραδέχεται πως πολλές από τις πελάτισσές του παραμένουν πιστές στο κλασικό καρέ, όπως αυτό της Irina Shayk στα Oscars, πολύ μοντέρνο, με στυλιζαρισμένες άκρες.\nΑν αναζητάτε έμπνευση, εκτός από τη συμβουλή των ειδικών για το τι ταιριάζει σε κάθε πρόσωπο, ρίξτε μια ματιά και στα μοντέλα με κοντά μαλλιά που περπάτησαν στις πασαρέλες του χειμώνα, δημιουργώντας μια νέα τάση. Η Vogue ζήτησε την άποψη του Incamicia για τα 14 διαφορετικά στυλ της σεζόν A/W ‘19.\n«Πρόκειται για ένα πολύ κοντό καρέ, εμπνευσμένο από τα 90s, που αφήνει ακάλυπτο λαιμό και αυτιά. Είναι ιδανικό για εκείνες που προτιμούν τις αφέλειες σε ένα κοντό κούρεμα. Η συμβουλή μου είναι να το επιλέξετε μόνο αν έχετε πολύ ίσια μαλλιά και μακρύ πρόσωπο».\n«Εδώ η έμπνευση είναι η Mia Farrow στην ταινία Rosemary’s Baby, του 1967. Ο Vidal Sassoon είχε έρθει ειδικά από το Λος Άντζελες στο Λονδίνο προκειμένου να δημιουργήσει το θρυλικό look της ηθοποιού, που ακόμα και σήμερα θεωρείται μια από τις πλέον εμβληματικές εμφανίσεις στη μεγάλη οθόνη. Κολακεύει τα πρόσωπα με φαρδύ μέτωπο και έντονο σαγόνι».\n«Μου θυμίζει πολύ τον Spock από το Star Trek. Και αυτό στηρίζεται στο διάσημο κούρεμα των “πέντε σημείων” του Vidal Sassoon. Ωστόσο, τα μαλλιά στον Missoni είναι πιο μοντέρνα και θηλυκά. Το μυστικό αυτού του στυλ βρίσκεται στην ανομοιομορφία, κάτι που κάνει τα μαλλιά να χτενίζονται εύκολα. Συγκεκριμένα, υπάρχουν πιο μακριές τούφες στα πλαϊνά και μια στρογγυλή φράντζα που επιτρέπει διαφορετικά χτενίσματα. Σε αντίθεση με άλλα κουρέματα, ο λαιμός καλύπτεται από μαλλιά, πάντα σε αρμονία με την υπόλοιπη κουπ. Είναι ιδανικό για ίσια, κανονικά μέχρι πυκνά μαλλιά και πρόσωπα με φίνα χαρακτηριστικά. Το ψηλό μέτωπο είναι κατάλληλο για αφέλειες».\n«Ένα κλασικό κούρεμα κατάλληλο για σγουρά μαλλιά. Εδώ η έμπνευση έρχεται από τα 80s, ενώ το styling θυμίζει αρχαιοελληνικά αγάλματα. Για το χτένισμα ενός τέτοιου look πρέπει να χρησιμοποιηθεί primer και αφρός. Κολακεύει πολύ γυναίκες με ψηλό λαιμό».\n«Ένα πολύ ενδιαφέρον κούρεμα – κοντό καρέ χωρίς αφέλειες, που αφήνει ακάλυπτο είτε το ένα είτε και τα δυο αυτιά, καθώς και τον αυχένα. Θυμίζει τη μόδα στα τέλη του ’80 και στις αρχές του ’90. Θα το πρότεινα σε κάποια με τετράγωνο πρόσωπο. Έμπνευση αποτελεί η Winona Ryder».\n«Μια σύγχρονη εκδοχή του look των Beatle’s στη δεκαετία του ’60. Σε αντίθεση με το Maison Margiela, η φράντζα είναι πολύ πιο μακριά, καλύπτει τα φρύδια και χαϊδεύει τα ζυγωματικά. Ταιριάζει σε ίσια ή ελάχιστα σπαστά μαλλιά. Θα το πρότεινα σε κάποια με ιδιαίτερη μύτη, καθώς η φράντζα θα την αναδείξει».\n«Και πάλι έμπνευση αποτελεί η Mia Farrow, παρόλο που τα πλαϊνά είναι λίγο πιο μακριά και λιγότερο αυστηρά στο ύψος του λαιμού. Μπορείς να παίξεις με τις άκρες, ώστε το αποτέλεσμα να μην είναι στιλιζαρισμένο. Δε θα το συνέστηνα για ένα μακρύ πρόσωπο, καθώς ο συνδυασμός των αφελειών με τα μακριά πλαϊνά δεν θα το κολάκευε».\n«Αυτή θα μπορούσε να χαρακτηριστεί ως μια εκδοχή του αξέχαστου κουρέματος που είχε κάνει ο Sam McKnight στην Diana, στη δεκαετία του ’90. Έχει πιο ήσυχο στυλ, άρα ταιριάζει σε πρόσωπα με πιο σκληρά και ιδιαίτερα χαρακτηριστικά. Είναι ιδανικό για ίσια ή σπαστά μαλλιά».\n«Αυτό το look μου θυμίζει την ηθοποιό του 1920 Louise Brooks. Είναι μια πολύ καλή έμπνευση αν κάποιος θέλει να πετύχει πιο ‘tomboy’ εμφάνιση. Για ένα καθαρά ανδρόγυνο look θα πρέπει να έχετε εντελώς ίσια μαλλιά και πολύ σωστές αναλογίες. Η γραμμή των μαλλιών ακολουθεί αυτήν του προσώπου, δημιουργώντας πολύ συγκεκριμένες γωνίες. Επειδή δεν έχει διαφορετικά μήκη, δείχνει καλύτερα σε ίσια μαλλιά».\n©SAVIKO/Gamma-Rapho via Getty Images\n«Μου θυμίζει πολύ τη Milla Jovovich στην ταινία The Messenger: The Story of Arc, σε σκηνοθεσία Luc Besson. Αυτά τα μαλλιά δείχνουν καλύτερα προφίλ, καθώς μακραίνουν το λαιμό. Εδώ το στυλ είναι πιο τολμηρό, με μακριές τούφες στη κορυφή και έντονη φράντζα. Ταιριάζουν καλύτερα σε μαλλιά που δεν φριζάρουν, καθώς και σε πρόσωπα με απαλά χαρακτηριστικά».\n«Εδώ βλέπουμε μια πολύ κοντή εκδοχή του pixie, με λιγότερες στρώσεις στο πλάι. Η χωρίστρα παραπέμπει σε ένα boyish look, αρκετά αυστηρό. Μου θυμίζει τη Charlize Theron μετά το Mad Max (για τις ανάγκες της ταινίας είχε ξυρίσει το κεφάλι της). Ταιριάζει σε ίσια ή σπαστά μαλλιά και δείχνει καλύτερα σε ξανθά ή πλατινέ. Χρειάζεται κούρεμα κάθε μήνα».\n«Με αναφορές στο unisex στυλ των 80s, αυτό το κούρεμα είναι πιο κοντό στα πλαϊνά και στην κορυφή και μακραίνει στο κάτω μέρος. Οι αφέλειες παίζουν πρωταγωνιστικό ρόλο. Ταιριάζει σε ίσια ή σπαστά μαλλιά, καθώς και σε μαλλιά βαμμένα σε δύο διαφορετικούς τόνους».\n«Η έμπνευση είναι ξεκάθαρη: η Demi Moore στο G.I. Jane. Παρόλο που αυτό το στυλ ταιριάζει σε όλες, το αποτέλεσμα διαφέρει ανάλογα με το σχήμα του προσώπου. Δείχνει ακόμα πιο τολμηρό αν οι ρίζες είναι πιο σκούρες από τις άκρες».\n©Rosdiana Ciaravolo/Getty Images\n«Αυτό είναι το πιο εναλλακτικό pixie που έχω δει ποτέ. Έχει πολύ κίνηση, με ελαφρώς κυματιστές τούφες. Τα αυτιά δεν καλύπτονται, ενώ μπορεί να δείξει ακόμα καλύτερο σε πιο επιμελημένα και ίσια μαλλιά ή με φράντζα στο πλάι. Ταιριάζει σε κανονικά πρόσωπα και κολακεύει το μεγάλο μέτωπο».\nBEAUTY FALL 2019 HAIR RUNWAY TREND ΜΑΛΛΙΑ\nΜοντέρνα Τέχνη: Η πιο artistic εκδοχή του καλοκαιρινού makeup


Η στιγμή που 3 αστυνομικοί ξεγεννούν μια έγκυο στη μέση του δρόμου (Video) ~ enstoloi.gr, Τμήμα Σωμάτων Ασφαλείας ΣΥΡΙΖΑ Αστυνομία Λιμενικό , Πυροσβεστική\nΗ στιγμή που 3 αστυνομικοί ξεγεννούν μια έγκυο στη μέση του δρόμου (Video)\nΟι δρόμοι της Βραζιλίας στο Ρίο, είναι επικίνδυνοι. Υπάρχουν περιοχές στις φαβέλες όπου η αστυνομία δεν πατάει. Και όμως όταν το τηλεφωνικό κέντρο της, δέχτηκε μια κλήση για μια έγκυο που δεν προλαβαίνει, ένα περιπολικό μπήκε μέσα και την παρέλαβε.\nΤο ασθενοφόρο που θα την μετέφερε στο μαιευτήριο αρχικά κόλλησε στην κίνηση και λίγο αργότερα, κάηκε το ψυγείο του και ακινητοποιήθηκε. Μια λύση υπήρχε μόνο. Η αστυνομία. Και πραγματικά μπήκαν στις παρυφές της φαβέλας, και όπως μετέφεραν την νεαρή γυναίκα στο όχημα για να την πάνε στο μαιευτήριο, εκείνη δεν άντεξε. Τους ψυθίρισε: «βγαίνει… γεννάω τώρα» και ξάπλωσε στο πεζοδρόμιο.\nΟι 3 αστυνομικοί έστρωσαν ότι πρόχειρο είχαν στο αυτοκίνητο, ενημέρωσαν από τον ασύρματο και συνδέθηκαν με το ΕΚΑΒ της περιοχής, όπου ένας μαιευτήρας, δια ασυρμάτου τους έλεγε τι πρέπει να κάνουν.\nΕτικέτες ΑΣΤΥΝΟΜΙΑ, ΚΟΙΝΩΝΙΑ, ΚΟΣΜΟΣ


Βρετανία: Τα ξαναμμένα άλογα χάλασαν το παραμύθι της νηπιαγωγού – Δείτε βίντεο – Arouraios.gr – Ειδήσεις\nΗ Ελοίς Ρόμπερτς δεν υπολόγιζε ότι τα άλογα θα αντιδρούσαν έτσι\nΣε φιάσκο κατέληξε η προσπάθεια μιας 32χρονης νηπιαγωγού στη Βρετανία να ετοιμάσει ένα βίντεο με την ίδια να διαβάζει παραμύθι για τους μικρούς μαθητές της που μένουν σπίτι λόγω της πανδημίας του κορωνοϊού.\nΗ Ελοίς Ρόμπερτς επέλεξε για φόντο του βίντεο τον χώρο που ζουν δύο άλογα στην σχολή ιππασίας που είχε ο 29χρονος σύντροφός της.\nΑυτό που δεν υπολόγιζε όμως η 32χρονη ότι τα άλογα-συμπρωταγωνιστές θα ήταν τόσο ξαναμμένα ώστε να κάνουν το βίντεο ακατάλληλο για ανηλίκους.\nΌταν η νηπιαγωγός αντιλήφθηκε τι συμβαίνει ξέσπασε σε γέλια και τα γυρίσματα διεκόπησαν.\n«Όλη αυτό τον καιρό που ήμουν στη σχολή δεν έκαναν τίποτα και μόλις με άκουσαν να διαβάζω ξεκίνησαν. Μάλλον θα βαρέθηκαν με την ιστορία που διάλεξα» δήλωσε η ίδια χαριτολογώντας.\nRelated Items: Άλογα, Βρετανίδα, Νηπιαγωγός


Το γεράκι και ο λύκος | ΑΣΤΡΟ\nΤο γεράκι και ο λύκος ΝΕΟ ΑΣΤΡΟ\nΗ Μεταφυσική και ο Εσωτερισμός, έχουν κάνει την εμφάνισή τους σε πάρα πολλές από τις εικαστικές τέχνες. Η 7η τέχνη, ο κινηματογράφος, δεν θα μπορούσε να μείνει απ' έξω.\nΟι ταινίες που έχουν να κάνουν με την μεταφυσική, και ιδιαίτερα αυτές που έχουν ως κύριο θέμα τους τη μεταφυσική είναι πολλές. Όμως υπάρχουν και ταινίες που η πλοκή τους, οι ήρωες τους κ.λπ., ενώ φαινομενικά δεν έχουν καμία σχέση με τον μεταφυσικό ή εσωτερικό κόσμο, κατά βάθος αν τις μελετήσουμε προσεκτικά, θα μείνουμε κατάπληκτοι από τα μηνύματα που κρύβουν, ηθελημένα ή αθέλητα. Και αυτό είναι κάτι σύνηθες.\nΣτις ταινίες αυτές, η βάση για το σενάριο είναι συχνά μυθολογικά γεγονότα παρμένα από μυθολογίες διάφορων πολιτισμών όπως επίσης ς και διάφορα παραμύθια.\nΠολλοί είναι εκείνοι που πιστεύουν ότι οι μυθολογίες των λαών δεν είναι τίποτε άλλο παρά παραμυθάκια από τη φαντασία κάποιου "παραμυθά"…\nΚάνοντας μια απλή προσέγγιση, λέω εξαρχής πως όχι, δεν είναι έτσι τα πράγματα.\nΚαι για του λόγου το αληθές, ας ερευνήσουμε λίγο πίσω από τις λέξεις και τις έννοιες για να δούμε τι κρύβεται ...\nΚαι πρώτα πρώτα ας δούμε τη λέξη φαντασία που είναι αναμφισβήτητα το πρώτο (ίσως και το μόνο) συστατικό για την δημιουργία ενός "παραμυθιού". Την φαντασία δεν θα πρέπει σε καμία περίπτωση να την μπερδεύουμε με τη φαντασίωση, κάτι πού ήδη γίνεται. Ακούμε να λένε ότι η φαντασία είναι προϊόν των αισθήσεων και της ύλης που μας περιβάλει, της λογικής μας.\nΗ φαντασία είναι μία από τις "πλαστικές" δυνάμεις της Ανώτερης Ψυχής. Ουσιαστικά είναι η μνήμη των προηγούμενων σαρκώσεων της ψυχής, η οποία όσο και να παραμορφώνεται από το κατώτερο Μανάς (Μανάς είναι η νοητική ικανότητα που κάνει τον άνθρωπο νοήμον και ηθικό όν και έτσι τον ξεχωρίζει από το απλό ζώο, δηλαδή μιλάμε για τον νου της επιθυμίας ή αλλιώς την ανθρώπινη-ζωική ψυχή...) όσο λοιπόν και να παραμορφώνεται από τον κατώτερο Νου, η Φαντασία και όχι η Φαντασίωση σχεδόν πάντα στηρίζεται σε αληθινά γεγονότα-ενθυμίσεις.\nΠολλοί θα αναρωτηθείτε για τον παραπάνω ορισμό που δίνω στη φαντασία μέσα από το μόνο, κατά την άποψή μου, έγκυρο λεξικό μεταφυσικών και εσωτερικών όρων, το Theosophical Glossary της Μπλαβάτσκυ.\nΣίγουρα κάποιοι από εσάς θα ανατρέξετε σε κάποιο λεξικό για να διασταυρώσετε τα λεγόμενά μου.\nΠαραθέτω τα λήμματα των λέξεων από το λεξικό αυτό:\nΦαντασία: Η ικανότητα του νου να ανακαλεί και να αναπαριστά προηγούμενες εικόνες.\nΦαντασίωση: η παράσταση που σχηματίζει κανείς με τον νου του.\nΜιλάνε λοιπόν για τον νου, τον φυσικό εγκέφαλο που έχει ως βοηθούς και συνεργάτες του, τις πέντε αισθήσεις.... Δηλαδή τη λογική...\nΜα καλά, όταν λένε πώς η φαντασία είναι προϊόν των αισθήσεων μας και της ύλης που μας περιβάλει, της λογικής μας, αυτό δεν είναι που αναγράφουν και τα λεξικά ως παραστάσεις που σχηματίζει ο νους;\nΜια και αναφερθήκαμε όμως στη λογική, μπορούμε να πούμε ότι η\nλογική είναι η συνισταμένη των πέντε αισθήσεων μας (όραση, ακοή, όσφρηση, γεύση, αφή).\nΑυτός είναι και ο λόγος, η αιτία που δεν μπορεί η λογική να μας βοηθήσει στην εσωτερική ανάπτυξη...\nΓιατί τίποτα δεν βλέπει, ακούει, μυρίζει, γεύεται, ή αισθάνεται από τα "εσωτερικά" δρώμενα.\nΗ ταινία στην οποία θα κάνουμε μια μικρή αναφορά, ως απόδειξη της θέσης που εξέφρασα στην αρχή, είναι μια πραγματικά πολύ τρυφερή ταινία, ένα παραμύθι… Λέγεται "Το Γεράκι και ο Λύκος".\nΗ ταινία αυτή προβλήθηκε πρώτη φορά το 1985. Πρωταγωνιστές είναι η Michelle Pfeiffer (Isabeau d'Anjou) και ο Rutger Hauer (Captain Etienne Navarre).\nΤο θέμα της ταινίας έχει να κάνει με τον επίσκοπο της πόλης Aquila όπου ζούσαν οι ήρωες του έργου.\nΟ επίσκοπος ερωτεύθηκε την Isabeau, εκείνη με τη σειρά της ερωτεύτηκε τον Etienne τον οποίο και αγάπησε. Φυσικά ο ατρόμητος λοχαγός, δε θα μπορούσε να μείνει ασυγκίνητος από τον έρωτα της πανέμορφης Isabeau και έτσι και αυτός ερωτεύθηκε και αγάπησε την ηρωίδα μας.\nΤότε ο κακός επίσκοπος τους έριξε μια βαριά κατάρα κάνοντας χρήση της Μαγικής Τέχνης που κατείχε: την ημέρα η Isabeau να μεταμορφώνεται σε γεράκι και τη νύχτα ο Etienne να μεταμορφώνεται σε λύκο.\nΟι μόνες στιγμές που και οι δυο συναντιούνται με ανθρώπινες μορφές, είναι κατά το ηλιοβασίλεμα και την ανατολή. Τελικά τα μάγια λύνονται και οι ήρωες του έργου, μπορούν επιτέλους να ζήσουν τον έρωτά τους, την τέλεια και ανιδιοτελή αγάπη.\nΑν δούμε την ταινία αυτή με μια εσωτερικότερη οπτική, θα δούμε και άλλα πράγματα…\nΚαταρχάς, οι ήρωες του έργου δεν είναι μόνο οι δύο πρωταγωνιστές, αλλά και ο μικρός κλεφτάκος, ο Φιλίπ Γκαστόν, ο οποίος είναι ο πλέον σημαντικός για την εξέλιξη της ιστορίας…\nΑυτοί οι τρεις ήρωες συμβολίζουν το τρισυπόστατο του ανθρώπου, καθώς ο λύκος αντιστοιχεί προς το πνεύμα, το γεράκι προς την ψυχή, και ο κλεφτάκος προς το σώμα.\nΑυτοί οι τρεις συναποτελούν τον άνθρωπο, την ανθρωπότητα.\nΟ κακός επίσκοπος είναι το κοσμικό κακό που φυσικά αυτό που θέλει δεν είναι άλλο από το να αποκτήσει την αγνή ψυχή, να την σπιλώσει και να την βρωμίσει με το μίασμα που κουβαλάει...\nΟ κλεφτάκος είναι ένας φυλακισμένος μέσα σε έναν πύργο για κλοπές. Ο πύργος, ονομάζεται Ακουίλα. Και από μόνο του το όνομα φανερώνει αρκετά…\nΑΚΟΥΙΛΑ = AQUA + ΙLA\nAqua στα λατινικά σημαίνει νερό, το οποίο συμβολίζει την ύλη! Ila είναι παράφραση της Ελληνικής λέξης ύλη η οποία δεν είναι μόνον ό,τι εννοεί σήμερα η επιστήμη, αλλά κάτι πολύ πιο βαθύ…\nΣτο Θεοσοφικό Γλωσσάρι της Μπλαβάτσκυ, αναφέρεται το εξής:\nΎλη: Αρχέγονο υλικό. Εσωτερικά, το ομοιογενές ίζημα του Χάους ή της Μεγάλης Αβύσσου. Η πρώτη αρχή από την οποία σχηματίστηκε το αντικειμενικό Σύμπαν"\nΚαταλαβαίνουμε λοιπόν από πού το έσκασε ο κλεφτάκος, από την ύλη!\nΟ Μεγάλος Αλχημιστής Παράκελσος, χρησιμοποιεί την λέξη ύλαστρος για να προσδιορίσει την μυστικιστική ιδέα του πρωταρχικού ανθρώπου, του Homo Maximus\nΝα θυμίσω πως σύμφωνα με την Αστρονομία υπάρχει ένας αστερισμός που ονομάζεται AQUILA (Aql) και είναι αστερισμός του Βορείου Ημισφαιρίου, από τους πιο ευδιάκριτους -ειδικά το Α του αστερισμού που είναι ένας αστέρας πρώτου μεγέθους και ονομάζεται Άλταιρ από την Αραβική απόδοση ολόκληρου του αστερισμού που είναι "Αλ Νασρ Αλ Ταιρ" δηλαδή ο "Ιπτάμενος Αετός".\nΟ αστερισμός αυτός είναι η απεικόνιση στον ουράνιο θόλο της μυθολογικής ιστορίας του οινοχόου του Ολύμπου, του πανέμορφου Γανυμήδη, που ο Δίας έκλεψε από τη Τροία θαμπωμένος από την ομορφιά του. Μεταμορφώθηκε λοιπόν σε αετό όπου στον ένα του πόδι κρατά τον κεραυνό και στο άλλο τον Γανυμήδη, και έτσι τον μετέφερε στον 'Ολυμπο\nΟ ίδιος αυτός αετός είναι που μετέφερε το Νέκταρ στο Ιδαίον Άντρο στην Κρήτη, όταν ο Δίας κρυβόταν από τον πατέρα του, τον Κρόνο.\nΟι αρχαίοι Πέρσες Αστρολόγοι, αποκαλούσαν τον αστερισμό αυτό με το όνομα "Σαχίν Τάρα Ζέντ" που σημαίνει γεράκι…\nΘα ήταν παράλειψη να μην αναφερθώ στον χριστιανικό συμβολισμό που κρύβεται πίσω από τα χαρακτηριστικά σύμβολα των τεσσάρων ευαγγελιστών. Τα σύμβολα αυτά συνδέονται με την πανάρχαια Σφίγγα της Αιγύπτου και τα τέσσερα ζώα που την συναποτελούν…\nΟ Ματθαίος αντιστοιχεί στον άγγελο, το στοιχείο του αέρα. Ο Λουκάς στον ταύρο, το στοιχείο της γης. Ο Μάρκος στον λέοντα, το στοιχείο της φωτιάς. Και ο Ιωάννης στον αετό, το στοιχείο του νερού.\nΟ Ιωάννης είναι εκείνος που αντιστοιχεί στον αετό, και ο αετός αντιστοιχεί στο στοιχείο του νερού.\nΘα μπορούσαμε δηλαδή να πούμε ότι η λέξη ΑΚΟΥΙΛΑ, κρύβει μέσα της μια πολυσύνθετη και πολυδιάστατη έννοια, αυτή της φύσης, του κόσμου αλλά και του πρώτου υλικού ανθρώπου ή καλύτερα της πρώτης ανθρωπότητας…\nΝά λοιπόν από πού το έσκασε ο μικρός μας ήρωας! Ξέφυγε από τον κόσμο, και τότε συνάντησε την ψυχή του (γεράκι) και το πνεύμα του (λύκο).\nΑπό τον πύργο της ΑΚΟΥΙΛΑ, κανένας δεν μπορούσε να δραπετεύσει. Εκείνος όμως χρησιμοποιώντας το μυαλό του κατάφερε να δραπετεύσει. Αυτός είναι και ο λόγος που ο λοχαγός τον πήρε σε βοήθεια του. Επειδή ήξερε να χρησιμοποιεί τον νου του. Ο κλεφτάκος συμβολίζει το σώμα, αυτό που χρησιμοποιεί κατά κόρον στη πλοκή του έργου, αλλά και το νου.\nΑυτό μας το φανερώνει το όνομα του μικρού ήρωα, που είναι Φίλιππος, φίλος δηλαδή των ίππων των αλόγων…\n«Άλογα» ήταν κατά μία εκδοχή τα πρώτα όντα της ανθρωπογονίας. Τα πρώτα όντα δηλαδή δεν είχαν λογική (Γεν.κεφ.1,2,3). Και η λογική είναι εργαλείο του νου!\nΤο μυαλό είναι που διαρκώς τους βάζει σε μπελάδες, αλλά μετά από την συνεχή του εκπαίδευση από την Ανώτερη Διάνοια -το πνεύμα που συμβολίζει ο λοχαγός- είναι εκείνο που βοηθά στην ένωση, τη μέθεξη του πνεύματος και της ψυχής, δηλαδή του λοχαγού και της πανέμορφης κοπέλας...\nΗ μοναδικές στιγμές, που είναι αιωνιότητα για τους ερωτευμένους ήρωες μας, που μπορούσαν να είναι μαζί με την πραγματική τους μορφή ήταν στο ηλιοβασίλεμα το χάραμα... Αλληγορικά εδώ τα ανθρώπινα σώματα που έπαιρναν, συμβολίζουν τα θεία τους σώματα, το πνευματικό και ψυχικό τους σώμα και όχι το σαρκικό. Ο συμβολισμός του πότε ενώνονταν, κατά το ηλιοβασίλεμα και το χάραμα, είναι και αυτός μεγάλος.\nΑν στρέψουμε το βλέμμα στον ουρανό κατά τη διάρκεια που ο Ήλιος δίνει τη θέση του στο βασίλειο της Νύχτας, τότε θα δούμε ότι στη Δύση έχει ήδη εμφανιστεί ο πλανήτης Αφροδίτη.\nΌμως και το πρωί, πριν ακόμα ανατείλει ο Ήλιος, ο ίδιος πλανήτης, η Αφροδίτη, είναι που κάνει τη εμφάνιση του...\nΟ πλανήτης αυτός είναι ο ΕΩΣΦΟΡΟΣ, ο LUCIFER, ο Φέρων το Φως!\nΓια αυτόν τον εντελώς παρεξηγημένο πλανήτη, το τελευταίο βιβλίο της Αγίας Γραφής, η Αποκάλυψη του Ιωάννου, λέει τα εξής:\n"Εγώ Ιησούς έπεμψα τον άγγελόν μου μαρτυρήσαι υμίν ταύτα επί ταις εκκλησίαις μου. Εγώ ειμί η ρίζα και το γένος Δαυίδ, ο αστήρ ο λαμπρός ο πρωινός". (Αποκ.ΚΒ 16)\nΔεν θα κάνω καμία παρατήρηση, απλά σας αφήνω να βγάλετε μόνοι σας τα συμπεράσματά σας…\nΝα γιατί η κατάρα του κοσμικού κακού εκείνη την ώρα δεν είχε ισχύ.\nΌμως υπάρχει αρκετός συμβολισμός και στα ζώα στα οποία μεταλλάσσονταν οι "καταραμένοι".\nΣίγουρα καθένα από αυτά έχει ένα ιδιαίτερο χαρακτηριστικό και μια ξεχωριστή θέση στη κουλτούρα των λαού. Αλλά ας δούμε την εσωτερική ερμηνεία των ζώων αυτών.\nΤο γεράκι, στα αιγυπτιακά ιερογλυφικά είναι αυτό που συμβολίζει την ψυχή.\nΟ ιερογραμματέας, ανάλογα με την στάση που το σχεδίαζε-σκάλιζε, του έδινε και διαφορετικό νόημα...\n'Οταν λοιπόν το σχεδίαζε ξαπλωμένο σαν νεκρό, συμβόλιζε την διέλευση από τη μία ζωή στην άλλη, από τη μία κατάσταση στην άλλη.\nΘυμηθείτε όσοι έχετε δει το έργο, πως όταν το γεράκι άλλαζε μορφή και γινόταν άνθρωπος έκειτο σαν νεκρό!\n'Οταν ο ιερογραμματέας το σχεδίαζε με τα φτερά του ανοιγμένα, συμβόλιζε ότι ο "νεκρός ανασταίνεται", ότι δηλαδή επιτέλους είχε ίδια αντίληψη της ψυχής του, δηλαδή της ουσίας του...\nΣτην ελληνορωμαϊκή κουλτούρα το γεράκι συμβόλιζε τον ταχύτατο αγγελιοφόρο του Απόλλωνα.\nΣτους Ατζέκους επίσης συμβόλιζε τον αγγελιοφόρο των Θεών!\nΣτους Αιγυπτίους μαζί με τον αετό συμβόλιζε το πνεύμα, την ψυχή, την έμπνευση.\nΓερακόμορφοι ήταν πολλοί θεοί στην Αίγυπτο, όπως ο 'Ωρος, ο Σόκαρης, κ.α.\nΣτους Ινδουιστές, το γεράκι συμβολίζει την τη κάθοδο του Σόμα από τον ουρανό, μια αλληγορεί ως προς την Μυστική Σοφία που κατέρχεται και είναι ικανή να παραγάγει κάτω υπό ορισμένες προϋποθέσεις...\nΤο άλλο ζώο της ιστορίας μας,, ο λύκος, κατά παράξενο τρόπο έχει και αυτός να κάνει με το φως...\nΣτην αρχαία ελληνική γλώσσα έχουμε τη λέξη ΛΥΚΑΒΑΣ εκ του Λύκη + βαίνω, που σημαίνει οδός του φωτός, τροχιά του Ηλίου, έτος!\nΗ λέξη Λύκη σημαίνει Φως. Από αυτή τη λέξη προέρχονται οι λέξεις, λυκόφως, λύχνος, λευκός.\nΗ λέξη λύκος ίσως να προέρχεται εκ του «λευκός». Το λευκό είναι το μοναδικό χρώμα, αφού εμπεριέχει όλα τα άλλα. Και επειδή το λευκό είναι σε αντίθεση, ή σωστότερα, είναι ζευγάρι με το μαύρο που έχει να κάνει με τη νύχτα, καθώς η νύχτα είναι η απουσία του φωτός άρα το φως είναι το λευκό. Έτσι κατά τη γνώμη μου έχουμε αυτή τη περίεργη σχέση του φωτός με τον λ(ε)ύκο.\nΑς προχωρήσουμε λίγο ακόμα...\nΑνέφερα τη λέξη Λύκη. 'Ενα παράγωγό της είναι και η προσωνυμία του Απόλλωνα, του Θεού του φωτός, "ΛΥΚΗΓΕΝΗΣ", ο γεννηθείς δηλαδή Απόλλων στη Λυκία.\nΟ Απόλλων, θεός του φωτός, καλείται και Λύκειος.\nΛύκειο όμως ήταν και το Γυμνάσιο όπου βρισκόταν ανατολικά των Αθηνών και έλαβε το όνομά του από τον παραπλήσιο ναό του Λυκείου Απόλλωνα...\nΝα προσθέσω ότι στην Αρκαδία υπάρχει όρος με το όνομα Λύκαιον ή Λυκαίον, και ότι Λυκαίο αποκαλούσαν τον Δία της Αρκαδίας.\nΠρος τιμήν του Λυκαίου Διός, τελούνταν γιορτές οι οποίες έφτασαν μέχρι τη Ρώμη με το όνομα Λουπερκάλια (Loupercalia).\nΦυσικά και στη δική μας Μυθολογία έχουμε λύκους.\nΟ Λύκος ήταν γιος του Προμηθέως και της Πλειάδος, Κελαινούς, (σκοτεινή). Παράξενο πάντως ο Προμηθέας, ο φέρων το φως στους ανθρώπους, να παντρεύεται την Σκοτεινή, και από την ένωση αυτών των δύο αντιθέτων, ή ορθότερα αυτού του ζεύγους, να προκύπτει ο Λύκος!\nΕπίσης Λύκος ονομάζεται ένας γιος του Αίγυπτου, σύζυγος (πάλι ζευγάρι) της Δαναίδος Αγαύης, (η Αγαύη αναγραμματιζόμενη είναι η Αυγή).\nΤο νεογνό του Λύκου λέγεται Λυκόπουλο, λυκιδεύς.\nΛυκιδεύς αποκαλείται και το ανήλικο τέκνο του Μυημένου στον Τεκτονισμό.\nΛυκιδεύς σημαίνει το τέκνο του φέροντα το φως, του πεφωτισμένου, εκείνου που έχει δει το φως της μυήσεως, δηλαδή του Τέκτονα.\nΣτους Αιγυπτίους ο λύκος ήταν το σύμβολο του θεού Ρα, θεού του Ήλιου...\nΣτην Αλχημεία ο λύκος μαζί με τον σκύλο, είναι η δυαδική φύση του Ερμή, του Φιλοσοφικού Υδράργυρου...\nΔιαπιστώνουμε με όλα αυτά, ότι το γεράκι πράγματι συμβολίζει την Ψυχή και ο λύκος το Πνεύμα και μαζί με τον κλεφτάκο της ταινίας (σώμα-νους) συναποτελούν τον άνθρωπο...\nΑξίζει όταν βλέπουμε τέτοιες ταινίες, να εμβαθύνουμε όσο μπορούμε στα νοήματα τους γιατί η αλήθεια είναι και εκεί έξω και περιμένει να την ανακαλύψουμε!


Test – Piaggio Vespa LX 150 3V - BIKEIT!\nΤετάρτη, 23 Ιανουαρίου 2013 10:41\nTest – Piaggio Vespa LX 150 3V\nΗ "μικροκαμωμένη" έκδοση της Vespa, η LX, επανέρχεται δυναμικά στο προσκήνιο, χάρη στον νέο κινητήρας της με την κωδική ονομασία «3V». Κλασική εμφάνιση, πρακτικότητα και ευελιξία, συμπληρώνονται τώρα από επιδόσεις, καθιστώντας την LX, έναν αξιόμαχο αντίπαλο στα οχήματα πόλης. Πάντα με τη μορφή και το ύφος της Vespa.\nOld time classic σχεδίαση\nΑναμφίβολα η Vespa είναι ένα από τα οχήματα που χρήζουν παγκόσμιας αναγνώρισης. Και δεν είναι τόσο οι πωλήσεις που ξεπερνούν τα 17 εκατομμύρια, από την παραγωγή του πρώτου μοντέλου, όσο το στυλ αλλά και η έννοια ενός διαχρονικού και αξιόπιστου οχήματος. Για αυτό, όχι άδικα, η Piaggio τον τελευταίο καιρό επενδύει πάρα πολύ στο όνομα Vespa, παρουσιάζοντας νέες εκδόσεις αλλά και νέους κινητήρες, πάντα βέβαια στο ίδιο κλασικό μοτίβο σχεδίασης, που δεν άλλαξε ούτε το 1996, όταν η Vespa άφησε το πρωταρχικό της σχεδιασμό και μπήκε στον κόσμο των scooter. Η Vespa LX είναι η εξέλιξη εκείνου του μοντέλου, πάντα το γνωστό χαλύβδινο σασί, που είναι και το σήμα κατατεθέν. Από κει και ύστερα οι Ιταλοί σχεδιαστές παίζουν με τις λεπτομέρειες για να δημιουργήσουν μια μοντέρνα έκδοση σε ένα κλασικό σχέδιο. Έτσι οι αναβάτες που έχουν βρεθεί σε ένα μοντέλο προγενέστερο, με δίχρονο κινητήρα, δεν θα δυσκολευτούν καθόλου στην LX, καθώς θα ανακαλύψουν την ίδια θέση οδήγησης. Μικρό τιμόνι, χαμηλά τοποθετημένο, αλλά άπλετος χώρος για τα πόδια του οδηγού. Μικροί τροχοί για ευελιξία, καθώς και μικρό μεταξόνιο. Ακόμα και το χαρακτηριστικό ντουλαπάκι στην ποδιά υπάρχει, μόνο που σε αυτή τη νέα έκδοση της Vespa, κατω από τη σέλα υπάρχει ένα ς μεγάλος αποθηκευτικός χώρος που χωρά μέχρι και – συγκεκριμένου όγκου – full face κράνη.\nΚινητήρας 3V = 3A\nΗ κατηγορία των 125/150 κυβικών εκατοστών είναι χρόνια τώρα η πιο διάσημη κατηγορία στη γειτονική μας χώρα. Ότι μανία είχαμε στην Ελλάδα με τα παπιά, είχανε και οι Ιταλοί πιτσιρικάδες με τα 125άρια, που τα χρησιμοποιούσαν σαν μια βάση για τις πιο απίστευτες μετατροπές. Ειδικά τα παλιά χρόνια με τους δίχρονους κινητήρες, τα κιτ της Malossi και της Polini πουλιόντουσαν σαν ζεστά κουλούρια. Τα πράγματα άλλαξαν όταν ήρθαν στο προσκήνιο οι τετράχρονοι κινητήρες με τις οικολογικές τους “ανησυχίες”. Λίγο η έμφαση στην οικονομία, λίγο η εναρμόνιση με τις αυστηρές ευρωπαϊκές προδιαγραφές, η οδήγηση ενός 125αριού ναι μεν σου άφηνε χρήματα στην τσέπη αλλά και η υπνηλία ήταν συχνό φαινόμενο. Τα πάντα όμως φαίνεται να αλλάζουν καθώς ο ανταγωνισμός, για ένα μικρό και φθηνό μεταφορικό μέσο, ολοένα και αυξάνεται. Έτσι η Piaggio αφού μελέτησε καλά τις ανάγκες της αγοράς, παρουσίασε ένα καινούργιο κινητήρα που σίγουρα θα κάνει πολλούς να δουν με άλλο μάτι τα 125άρια scooter αλλά και τα σχεδόν δίδυμα αδέρφια τους, τα 150άρια. Ο νέος κινητήρας έχει την κωδική ονομασία 3V, που δεν είναι παρά ο συνολικός αριθμός των βαλβίδων στη κεφαλή. Η προσθήκη της δεύτερης βαλβίδας στην εισαγωγή φυσικά έχει να κάνει με την ευκολότερη ροή του μίγματος αέρα/καυσίμου στον κύλινδρο, για καλύτερη καύση, κάτι που σημαίνει επιδόσεις αλλά και οικονομία. Ο τετράχρονος αερόψυκτος έχει τετράγωνες “διαστάσεις” (58Χ58,6) και συνολική χωρητικότητα 155 κ.εκ. Η τροφοδοσία γίνεται με ψεκασμό, και η μέγιστη ισχύς φθάνει σχεδόν τους 13 ίππους, με ροπή 12,8 Nm.\nΑπό την θεωρεία στην πράξη\nΦυσικό είναι κάθε φορά που τα εργοστάσια παρουσιάζουν ένα προϊόν, να αναφέρουν ότι είναι καλύτερο, ομορφότερο, δυνατότερο. Και συνήθως έτσι είναι, απλά στην πράξη οι προσδοκίες της θεωρίας δεν συμβαδίζουν τόσο με τις προσδοκίες του αγοραστικού κοινού. Όσο αφορά όμως τον κινητήρα της Vespa LX 150 3V, τα πράγματα είναι κάπως διαφορετικά. Ανεβαίνεις στη σέλα, πατάς το μπουτόν της μίζας (μαζί με το φρένο) και ο κινητήρας έρχεται στη ζωή, με ένα ήσυχο γουργουρητό. Μέχρι να βάλεις κράνος και γάντια, άντε και να σηκώσεις και το κινητό -που συνήθως κτυπά μόλις βάλεις το κράνος, ο κινητήρας έχει ζεσταθεί. Επαναλαμβάνεις τη διαδικασία με γάντια και κράνος - λέγοντας από μέσα σου ότι όποιος και να πάρει ξανά θα χρειαστεί να περιμένει, και ανοίγεις τέρμα το γκάζι έχοντας κατά νου τις επιδόσεις ενός μικρού τετράχρονου scooter. Το αποτέλεσμα είναι ότι εάν δεν κρατούσες το τιμόνι, ή ήσουν συνεπιβάτης και δεν είχες το νου σου να κρατιέσαι από τον αναβάτη, το μόνο σίγουρο είναι ότι θα είχες βρεθεί στην άσφαλτο, πιθανώς με κάποιο ακροβατικό, από αυτά που βλέπουμε συνήθως στο Youtube. Στην πρώτη ευκαιρία που θα σταματήσεις, θα επαναλάβεις το ίδιο καθώς θα αμφιβάλεις για κάτι που εσύ ο ίδιος βίωσες. Μόλις το φανάρι γίνει πράσινο, θα ανοίξεις τέρμα το γκάζι, η LX θα πεταχτεί μπροστά, αφήνοντας πίσω της όλα τα αυτοκίνητα αλλά και όλα τα άλλα δίτροχα και εσύ θα προσπαθείς να λύσεις το μυστήριο. Σίγουρα θα καταλήξεις στο συμπέρασμα ότι καθώς η μικρή Vespa έχει σαν πεδίο της το κέντρο της πόλης, οι μηχανικοί της ιταλικής εταιρίας έχουν επικεντρωθεί στην επιτάχυνση και την αξιοποίηση της δύναμης χαμηλά, οπότε υποθέτεις ότι με τέτοια επίδοση η LX θα έχει χαμηλή τελική ταχύτητα. Στην πρώτη μεγάλη ευθεία ανοίγεις ξανά τέρμα το γκάζι και περιμένεις να δεις το δείκτη του κοντέρ να σταματά κοντά στα 90. Ο δείκτης όμως περνά τα 90, τα 100 και αρχίζει να φλερτάρει τα 110, που και αυτά θα τα περάσει με λίγο υπομονή. Δεν εξηγείται αλλιώς, οι Ιταλοί έριξαν τον κινητήρα τους μέσα στη μαρμίτα με το μαγικό φίλτρο που είχε πέσει και ο Οβελίξ και το αποτέλεσμα είναι εκπληκτικό.\nΣτρίβει και με τη σκέψη\nΌσοι έχουν οδηγήσει την παλιά δίχρονη Vespa θα θυμούνται πόσο πολύ έκοβε το τιμόνι της. Τη ίδια συμπεριφορά έχει και η Vespa LX 150 3V, λες και οι Ιταλοί μηχανικοί είχαν στο μυαλό τους να αντιγράψουν σε όλα της τα σημεία τη ΡΧ. Το ίδιο μοντέλο μας θύμισε άλλωστε και το “άρπαγμα” στο άνοιγμα του γκαζιού, λόγω δίχρονου κινητήρα όμως σε εκείνη την PX. Το νέο μοντέλο όμως έχει 11 ιντσών τροχό εμπρός, προσφέροντας λίγο καλύτερη αίσθηση αλλά και φαρδύτερο πέλμα. Αλλά αυτό δεν εμποδίζει την LX να ελίσσεται ανάμεσα στα σταματημένα αυτοκίνητα με τέτοια ευκολία που πολύ λίγα δίτροχα μπορούν να την ακολουθήσουν. Μικροί τροχοί, μικρό μεταξόνιο, μικρό βάρος αλλά και το χαλύβδινο σασί προσφέρουν μια “ξυραφένια” αίσθηση στη μικρή Vespa, που έχει αρχίσει να στρίβει λίγο πριν ακόμα το σκεφτείς. Είπαμε παιδί της πόλης, για αυτό μην ζητήσετε όμως να ταξιδεύει στους αυτοκινητόδρομους σαν ένα GT scooter. Κοντά στην τελική της είναι νευρική, αλλά όπως θα σας πουν και οι παλιοί αυτό δεν είναι πρόβλημα, αφού το ίδιο αντιμετώπιζαν και με τη ΡΧ, και αυτό δεν τους εμπόδισε να γυρίσουν όλο τον κόσμο. Η LX πάντως έχει μια πιο συμπαγή αίσθηση, χάρη και στον μεγαλύτερο συγκριτικά τροχό εμπρός, αλλά και στην καλύτερη κατανομή βάρους. Τέλος να αναφέρουμε ότι τα φρένα θα βολέψουν όλους όσους δεν έχουν πολύ εμπειρία στην οδήγηση δικύκλων, τόσο με τη δύναμη τους, όσο και με τον τρόπο λειτουργία τους.\nΗ “μικρή” έκδοση της Vespa LX ξέρει να κερδίζει τον αναβάτη, όχι μόνο με την κλασσική διαχρονική εμφάνισή της, αλλά και με την απόδοσή της. Γρήγορη, πρακτική, ευέλικτη, και οικονομική. Κάτι σαν τα πρώτα μοντέλα της Vespa. Τώρα πάλι, εάν προτιμάτε κάτι πιο κλασσικό υπάρχει και η έκδοση S, με τετράγωνο φανάρι και καθρέπτες και τη “παλιομοδίτικη” σέλα. Για κάτι πιο δυνατό υπάρχει το μοντέλο GTS, με τη μεγαλύτερη χωρητικότητα κινητήρα που έχει ποτέ φορεθεί σε Vespa. Αλλά η 3V, λόγω της κλασικής εμφάνισης, της διαχρονικής παρουσίας αλλά και του σύγχρονου και δυνατού κινητήρα, είναι απολαυστική.\nΜοντέλο Vespa LX 150 ie 3V\nΤύπος Μονοκύλινδρος 4-χρονος 3-βάλβιδος με 1 ΕΕΚ\nΚυβισμός 155 κ.εκ\nΔιάμετρος/Διαδρομή 58Χ58,6 mm\nΤύπος Χαλύβδινο πρεσαριστό\nΜήκος (mm) 1770\nΜεταξόνιο (mm) 1280\nΒάρος κενό (kg) 114\nΧωρητικότητα ρεζερβουάρ 8,2 lt\nΕμπρός Βραχίονας με αμορτισέρ διαδρομής 82 χιλ.\nΠίσω Αμορτισέρ διαδρομής 69,5 χιλ.\nΕμπρός Δίσκος 200mm, με δαγκάνα δύο αντικρυστών εμβόλων\nΠίσω Ταμπούρο 110 χιλ.\nΜπροστά Χωρίς αεροθάλαμο 110/70-11''\nΠίσω Χωρίς αεροθάλαμο 120/70-10''\nΜέγιστη ισχύς 12,9 hp (9,5 kW) / 7750 rpm\nΜέγιστη ροπή 12,8 Nm / 6250 rpm\nΤελευταία τροποποίηση στις Τετάρτη, 23 Ιανουαρίου 2013 10:58\nΠερισσότερα σε αυτή την κατηγορία: « Test – Vespa 150 PX Test - Vespa Primavera 50 4T 2014 »